open-index/open-wikipedia-markdown huggingface dataset:
千里姻緣兜錯圈

《**千里姻緣兜錯圈**》係香港電視廣播有限公司嘅電視劇，1999年出，王心慰做監製，係一套都市愛情輕喜劇，有二十集。 

主題曲由李鄭屋村作曲，係一首純音樂。

## 主要演員
*錢嘉樂－樂文（阿Man）
*蔡少芬－黃玉芬（阿貓）
*梅小惠－黃玉琴（琴姐）
*郭少芸－戴莉安（Dairy Ann）
*鄧兆尊－黃玉得
*劉家輝－謝蝦（蝦叔）
*鄭敬基－林祖光（Joe）
*鄺文珣－樂惠
*陳秀珠－尤雲英
*郭鋒－樂天
*陳建穎－佐仁俊
尊曉治

**尊曉治**（**John Hughes, Jr.**，）係美國導演、編劇兼製片人。佢嚮密歇根州出世，出道初時係棟篤笑兼廣告編劇，1970年代開始做荷李活電影寫手，作品包括《摩登西遊記》（ National Lampoon's Vacation）喜劇系列，佢擅長寫青春片。尊曉治寫年輕人性格鮮明，思想獨立，對成人世界見解獨特，追求自我。

## 代表作
* 自編自導嘅《少女十五十六時》（Sixteen Candles）、《咪走堂》（Ferris Bueller's Day Off）和《早餐俱樂部》
* 編劇《寶貝智多星》系列、《無敵當家》（Beethoven）、《烏龍博士》（Flubber）
* 真人版《101斑點狗》（101 Dalmatians）

## 屋企
尊曉治最後嚮伊利諾州退休，打理牧場，佢老婆係 Nancy Ludwig，有兩個已經20幾歲嘅仔。

## 拎
* 美國青春片大師 - 尊曉治在2009年8月病逝

類:美國人
類:電影監製
類:電影導演
類:電影編劇
葵青橋

**葵青橋**（又叫**青衣複製橋**，**青衣複製南橋**）係香港一條為咗增大青衣大橋嘅流量而起嘅複製橋，亦係拓展署繼1987年落成青荃橋後，喺呢區完成嘅第二條跨海大橋，耗資13億港幣。

葵青橋位於青衣大橋旁邊，全長640米，其中兩個喺航道上嘅跨度各長122米，畀船隻通過。大橋響1999年7月26號落成啟用，同時青衣大橋關閉作維修，當時所有車都要經通往九號貨櫃碼頭嘅公路，兜一個圈先可以前往葵青橋嘅葵涌方向，並分兩個U形轉彎處：上段（私家車、小巴等小型車）、尾段（巴士、貨櫃車等大型車），往青衣方向就唔受影響，呢個安排直至青衣大橋重開後取消。

葵青橋嘅落成，係為咗配合九號貨櫃碼頭落成後增加嘅交通流量。

葵青橋係採用一種名為「外預應力系統」嘅特別建造技術起。呢種預應力系統係將預應力鋼束安放響橋身嘅中空位置，而唔係收藏響混凝土中。咁樣嘅設計令鋼束嘅維修同檢查都較前方便，大大提高葵青橋長遠嘅運作效益。

## 註
荷蘭拍賣

**荷蘭拍賣**（**Dutch auction**），或者叫**荷蘭式拍賣**、**減價拍賣**，係種拍賣制，個名嚟自用呢種方式嘅荷蘭花拍賣場，而家通常指賣家由高到低叫價，直到有買家接受叫價而成交嘅拍賣形式。

傳統嘅荷蘭拍賣入面，會有一個數量嘅貨拍賣，由買家提出最高接受價，出價最高嘅買家中標，而成交價一律係所有中標買家入面出嘅最低價，但如果成交價低過賣家出嘅最低接受價，就會流標。

亦有啲荷蘭拍賣無跟到「成交價一律係所有中標買家入面出嘅最低價」嘅傳統，直接按照各個買家出價做各自嘅成交價。

## 舉例
下面係荷蘭拍賣嘅一個舉例，假設有10箱蘋果賣，買家出價情況：

最高價嘅10箱中標，即係A（2箱）同B（5箱）全數中標，而C嘅其中3箱中標。如果跟傳統荷蘭拍賣嘅規矩，10箱嘅成交價都會跟C嘅出價$1,700，賣方攞到 $1,700 x 10 = $17,000；但如果個拍賣無呢條規矩，買家會照跟返自己嘅出價成交，賣方就攞到 ($2,000 x 2) + ($1,800 x 5) + ($1,700 x 3) = $18,100。
胡亥

**胡亥**（），嬴氏，又叫「**二世皇帝**」、「**秦二世**」，係秦帝國第二任皇帝，秦始皇帝嬴政第十八個仔。

始皇帝本來想傳畀大仔扶蘇，但始皇帝病死沙丘之後，李斯同趙高合謀假傳聖旨，叫扶蘇同蒙恬自殺，後來又叫御史曲宮去代郡殺咗蒙恬細佬蒙毅，重殺埋所有兄弟姊妹。由於佢在位三年胡作非為、倒行逆施，結果令到秦朝急速滅亡。

前209年，陳勝、吳廣發起大澤鄉起義，之後有其他人例如項梁、劉邦都跟住起兵反秦。左丞相李斯同右丞相馮去疾、將軍馮劫請求胡亥減輕人民負擔，反而畀胡亥拉去治罪。喺前207年，當劉邦攻破武關之後，胡亥被趙高嘅女婿閻樂迫令自殺，史稱「望夷宮之變」。之後趙高立子嬰為秦王。

## 屋企人
* 阿爸秦始皇帝嬴政
* 有老婆，唔知咩名

## 參考
青衣北橋

**青衣北橋**（Tsing Yi North Bridge）或者**北橋**，正式叫**青荃橋**（Tsing Tsuen Bridge），係香港一條行人兼行車嘅橋，佢駁住青衣島同荃灣，跨過藍巴勒海峽，係青衣第二條駁出島嘅橋。條橋道車路係雙線雙程，兼再有分隔，兩邊有行人路。橋身離海面17米，家下畀行車時速最多係70公里。而橋上嘅車路，就叫**青荃路**（Tsing Tsuen Road）。

青荃橋響青衣嘅一面駁住擔杆山交匯處，兼且可以直通青衣北岸公路。而荃灣一面，就駁到荃青交匯處，駁住荃灣路同德士古道等幾條路。

## 史
未有青衣大橋之前，香港政府響發展荃灣新市鎮之時，就有計劃起橋駁青衣島同荃灣，但呢個遲遲都未落實。1974年，幾間島出有工業投資嘅大公司，佢哋出資起嘅青衣大橋落成，駁去葵涌，兼負島上荃灣新市鎮發展同對外交通。而駁去荃灣嘅橋個計劃，就擺埋一邊。

1980年代中期，青衣島都只係得青衣大橋駁出島。之過青衣東北部大幅發展，條橋車流量飽晒和，成日塞車，有乜交通意外，會搞到成個青衣島交通癱瘓。當時港府打算響青衣島東北角，起第二條橋，橫過藍巴勒海峽東北位，一般都叫佢北橋或者青衣北橋，有別於南面嘅青衣大橋。

北橋由前田建設工業起，響1987年落成，由於容量比青衣大橋大，亦直接連接到荃青交匯處，可以經荃灣路駁去九龍或者經德士古道，駁去城門隧道入沙田，大大減輕青衣大橋嘅負擔。

2002年2月1號，青衣北岸公路通車，青衣同荃灣嘅車，可以直接取道青荃橋來回青嶼幹線。

2008年1月，政府開工做《青荃橋加建隔音屏障工程》，預計2010年完工。

## 註

## 出面網頁
*
港澳碼頭

**港澳碼頭**可以指：
* 港澳客輪碼頭，喺香港中西區上環
* 外港客運碼頭，喺澳門新口岸

以下碼頭亦有船往返香港同澳門：
* 中國客運碼頭，喺香港九龍尖沙嘴中港城
* 氹仔客運碼頭，喺澳門氹仔
港澳客輪碼頭

**港澳客輪碼頭**（簡稱**港澳碼頭**）係香港目前主要嘅碼頭口岸，1985年9月27號啟用，位於香港島上環信德中心，提供往來香港同埋澳門嘅高速客輪服務。碼頭設有入境事務處上環出入境管制站以及海關設施。碼頭可應付每年1,500萬嘅旅客量，設有內、外兩座碼頭，中間有60公尺闊嘅水道畀船行，並以行人天橋連接。

除咗澳門航線外，港澳碼頭亦提供中山、珠海、深圳蛇口、廣州南沙等地方航線服務。


File:Hong Kong-Macau FerryTerminal TicketOffice.jpg|港澳碼頭售票處
File:Hong Kong-Macau Ferry TerminalBridgeCorridor.jpg|行人天橋連接港澳碼頭
File:HK SW ShunTak Ctr day 60423 bus station.jpg|港澳碼頭旁嘅巴士總站，之前係「大笪地」


## 直升機坪
碼頭天台亦設置直升機停機坪，名為**空中快線直升機場**，由空中快線直升機有限公司（之前叫港聯直升機（香港）有限公司）營運，提供來往港澳嘅直昇機航班，由香港上環往澳門新外港碼頭大概要 16 分鐘，澳門新外港碼頭往香港上環大概要 19 分鐘。

另外，直升機場亦提供包機服務，前往澳門新外港碼頭、澳門國際機場、深圳寶安機場及廣州白雲機場。

## 跨境渡輪
碼頭提供多條航線來往香港、澳門及廣東嘅主要碼頭：

* 噴射飛航 - 往來澳門外港客運碼頭
* 金光飛航 - 往來澳門氹仔客運碼頭
* 珠江客運 - 往來珠海九洲港
* 招港客運 - 往來深圳蛇口碼頭
* 南沙客運 - 往來廣州南沙客運港
因武漢肺炎影響，所有航線已暫停服務直至另行通知。

File:HK Sheung Wan Shun Tak Centre HK-Macau Ferry Terminal Heliport.JPG|信德直升機機場
File:HK Shun Tak Centre CKS n Ferry Gate 2 Taipa Macau.JPG|金光飛航喺香港港澳碼頭嘅入閘口
File:A Helicopter of Heli Express.JPG|一架由信德中心起飛嘅空中快線直升機


## 史
從前，上環港澳碼頭係露天嘅小碼頭，賣船飛個位都係露天嘅。喺信德中心啟用之後就移入室內，稱為**港澳客運碼頭**。

佢附近喺史上有著名嘅上環大笪地，係「平民夜總會」，有賣武南拳北腿、唱戲賣藝、睇掌相面相，賣涼茶、果汁、西瓜汁、成衣、褲頭帶，以及其他日用品嘅晚間流動小販。

## 睇埋

* 信德中心
* 中國客運碼頭
* 澳門嘅外港碼頭
* 噴射飛航
* 金光飛航
* 中區行人天橋系統
國花

**國花**係一種花，佢係一個國家指定代表嘅花，好似中華民國指定梅花係國花，因為鍾意佢代表中國人嘅民族個性。

而一啲地方政府或者城市都有揀市花，好似香港係洋紫荊，係當地土產嘅植物。

## 拎
# 《關於中國國花》，陳俊愉院士BLOG。2007年1月31號。http://blog.sina.com.cn/s/blog_4c14635f0100070t.html,
甜甜私房貓

《**甜甜私房貓**》（***'，英文名'''Chi's Sweet Home'''）係日本女[[漫畫家]][[湖南彼方]]（こなみかなた）一部同[[貓]]相關嘅漫畫作品，2004年開始喺[[講談社]]漫畫雜誌《[[Morning]]》登到2015年，係黑白漫畫，總共218集；單行本就係全彩色漫畫，出咗12本，香港中文版由[[正文社]]出，每章標題都以〈貓貓…〉（）做開頭。

第一輯電視動畫版喺2008年3月31號至2008年9月26號由日本[[東京電視台]]播放，每集標題開頭係〈廖廖…〉（），總共有104集；第二輯就喺2009年3月30號至2009年9月25號由東京電視台播放，日文名係***'（英文名**Chi's New Address**）；第三輯係整成立體電腦圖像形式，2016年10月2號至2017年9月24號由東京電視台播放，日文名係***'；第四輯同樣係整成立體電腦圖像形式，2018年4月8號開始由東京電視台播放，日文名係***'。

## 簡介
描述一隻有黑灰斑紋嘅BB貓女同媽媽失散咗又唔識得返屋企，喺筋疲力盡行唔郁之際遇到一個跌親嘅細路仔洋平，自此由個洋平一家暫時照顧。因為個洋平屋企唔准養寵物，一家人要花盡心機唔畀鄰居發現隻BB貓，只係偏偏搵唔到新主人又同隻BB貓日久生情，越來越多得意同搞笑嘅生活回憶。經歷過一啲事之後，發現唔可以同隻BB貓分開，為咗繼續一齊生活，一家人終於搬去新公寓開展新生活，同埋識多咗新公寓鄰居嘅唔同寵物同埋第啲貓。

## 主要登場人物、動物
### 山田家
搬屋之前係住喺舊公寓嘅102室；之後搬到新公寓嘅101室。

;廖廖/噓噓/小奇（，Chi；配音：興梠里美）
:一隻出咗世冇幾耐嘅虎紋貓，同屋企人失散後俾偶然經過嘅洋平同埋媽媽帶返屋企，由動物醫院診斷出係隻兩三個月大嘅貓乸。鍾意牛奶同鬆餅；驚動物醫院、狗同埋車。試過搶洋平嘅鬆餅同埋玩具，係隻強勢又鍾意做惡作劇嘅貓仔，但如果留低佢一隻貓看門口又會因寂寞而眼濕濕。雖然唔鍾意屋企人一直纏住佢唔放，但完全唔理佢又會不甘寂寞而想引人注意。雖然唔識講人話，但獨白會用類似幼兒語噉口齒不清嘅方式表達。
:名嘅由來，係當洋平要去廁所就會講：「尿尿」（日文嘅「尿尿」發音同「」相同），就俾廖廖誤以為係叫緊佢，就噉順理成章變成佢個名。

;洋平（，Youhei；配音：）
:山田家嘅仔，係幼稚園學生，偶然發現一間可以養寵物嘅公寓。

;爸爸（；配音：木內秀信）
:喺屋企做嘢嘅設計師。曾經因為帶廖廖去動物醫院而有一段時間俾佢討厭，之後因為着嘅名貴牛仔褲啱廖廖磨爪而再度得寵。

;媽媽（；配音：日高範子）
:推測係全職家庭主婦，因為會畀廖廖嘢食，所以俾廖廖認定係山田家最偉大嘅人。

### 舊屋嘅鄰居
;黑熊貓（；配音：梁田清之）
:喺公寓周圍搞搞震嘅大黑貓，亦係廖廖第一位朋友，教識廖廖點樣同狗玩捉伊人同埋爬樹。山田家叫佢做「黑熊貓」，而廖廖叫佢做「黑色的」（），原本係舊公寓201室嘅寵物，後來俾管理員發現而成家人搬走咗。
:後來黑熊貓同埋廖廖喺一次機會之下見返面。

### 新屋嘅鄰居
;大衛（，David；配音：山口真弓）
:102室草野家嘅狗，對主人相當忠心。後來成為廖廖克服到唔驚嘅狗。

;米米（；配音：）
:103室古川家嘅兔仔，唔多出聲。

;愛麗絲（，Alice；配音：嶋村侑）
:104室森家嘅摺耳貓。

;竹丸（動畫叫；配音：）
:105室花園家嘅鸚鵡，俾廖廖當係獵物。

### 其他
;三色貓嬸嬸（）
:曾經幫過蕩失路嘅廖廖、相當親切嘅貓，識得廖廖嘅媽媽。

## 電視動畫
### 第一輯
2008年3月31號至9月26號，逢星期一至五上晝6:40至6:45由東京電視台播出，共104集。每星期頭四日播出動畫本篇；星期五就以《Chi's Sweet News》標題，介紹一啲由觀眾寄來嘅貓仔影像同埋相，唔計入集數內。每集連片頭曲在內播出時間大概3分鐘，係2008年度播出時段最短嘅動畫。

#### 製作人員
*企畫：古川公平（講談社）、丸山正雄（Madhouse）
*製作人：青木俊志（東京電視台）、小森健一（博報堂 DY Media Partners）、村山崇（Index Holdings）
*系列構成：金春智子
*動畫角色原案：淺香守生
*動畫角色設計：小林明美
*美術監督：勝井和子（）
*色彩設計：大野春惠（DR TOKYO）
*攝影統籌：石塚惠子（DR TOKYO）
*音響監督：藤山房伸
*音響效果：加藤昭二（Anime Sound Production）
*音樂：META boys
*音樂製作人：、尾上政幸
*動畫製作人：篠原昭、土田大亮
*動畫製作：Madhouse
*導演：增原光幸
*製作：東京電視台、博報堂 DY Media Partners、Madhouse

#### 主題曲
*片頭曲「」
:歌：廖廖（興梠里美），作詞：畑亞貴，作曲、編曲：伊藤真澄

### 第二輯
2009年3月30號開始播到2009年9月25號，播放嘅電視台同埋時段同第一輯一樣。

#### 製作人員
*製作人：熊本智孝、鈴木隆浩 
*攝影監督：石塚惠子 
*製作：

其餘嘅同第一輯一樣。

#### 主題曲
*片頭曲「」
:歌：松本梨香，作詞、作曲、編曲：栗田貴司

### 第三輯
2016年10月2號開始，逢星期日上晝7:00至7:15由東京電視台播出

#### 製作人員
*監督：草野公紀
*總製作人：北本かおり
*系列構成：千葉美鈴
*副監督：沓名健一
*動畫角色設計：鴻巣智、皆川惠美里
*美術總監：梅田年哉
*編集：伊藤潤一
*音響監督：中嶋聰彥
*音響製作：HALF H・P STUDIO
*音樂：近藤研二
*製作人：湯ノ口智樹、小嶋慶也、高橋淳一郎、今村理人、Michele Zee、竹葉理沙、紅谷佳和
*動畫製作人：北本かおり、立川真由美
*動畫製作：Marza Animation Planet
*製作：こねこのチー製作委員会 

#### 主題曲
*片頭曲「」
:歌：Perfume，作詞、作曲：中田ヤスタカ

## 出面網頁
* 《甜甜私房貓》官方網頁
* 連載週刊《Morning》 - 連載漫畫嘅房
* 日本Yahoo! - Chi's Sweet Home特集
* 東京電視台官方網頁 第二輯、第三輯
* Madhouse 作品介紹
糧船灣

**糧船灣**（，原本叫**糧船灣洲**，以前又叫**高洲**），屬香港西貢區，響萬宜水庫西南面，糧船灣海東面，大頭洲、雞洲、老虎吊排、滘西洲、吊鐘洲東面，匙洲、南風洲、伙頭墳洲、小破邊洲、黃泥洲、光頭排、橫洲北面，破邊洲、飯甑洲西面。

糧船灣洲原本係香港第四大島，同西貢半島隔住條官門海峽。

1969年，香港政府響糧船灣洲北岸起萬宜水庫，連埋糧船灣洲同西貢半島，地圖上改名叫糧船灣。北面有條西貢萬宜路連接島嘅東西部，行西貢東郊野公園必經。西壩底下有創興水上活動中心。

## 史
喺起個水庫之前，糧船灣洲同西貢半島隔住官門海峽，直到起萬宜水庫嗰陣將糧船灣洲同西貢半島連接起嚟。

土木工程拓展署話，喺1億幾年前，香港同成個華南東部都係位於火山帶。經過拓展署多年嘅地質調查發現，喺2012年確認糧船灣伸延到果洲群島一帶曾經有一座超級火山，叫做糧船灣超級火山，直徑長18公里，係香港以至中國東南部第一座被發現嘅古代超級火山。

約莫400年歷史嘅糧船灣天后宮，經過重修之後喺2013年1月2日舉行開光典禮，又喺宮前搞咗個百席盆菜宴，吸引咗過千人參與。今次重修後，天后宮加咗個文物館，展示以前嘅祭品。

## 海灣

*深篤灣
*淡水灣
*大蛇灣
*蠄蟧灣
*石仔灣
*南風灣
*白腊灣
*白腊仔

## 參考
The Second Coming

**The Second Coming**（再臨）係愛爾蘭詩人葉芝寫嘅一首詩，1920年11月喺"The Dial"出版，之後收喺1921年嘅Michael Robartes and the Dancer詩集。首詩借用基督教嘅末世基督再臨想像，喻戰後歐洲；被認為係現代英詩代表作之一，收咗入*The Norton Anthology of Modernist poetry*等詩集。

## 註
裇衫

**裇衫**（shirt），語體文叫**襯衫**，以前係着嚮大衣、外套、西裝入面嘅男士服飾，主要由5塊白色棉織布車成，包括兩個袖，有長袖同短袖之分，另外加上有衫領，加埋錶袋就係6塊布。

裇衫個裇，由英文shirt直音而來，因音近廣東話恤字，造字叫裇。

裇衫原料多數係白布比較大路貨，叫做白裇衫。唔係加上七彩花布，就叫做花裇衫，而短袖花裇衫就係夏威夷裇。

有人話，女仔淨係着一件白裇衫好好睇。模特兒影寫真，好多時都係咁。

裇衫未必係成衣，好似西裝咁，可以搵裁縫度身訂造嘅。

## 睇埋
* Polo裇
* T裇
尿

**尿**（，又破音 ****），又叫做**尿液**或**小便**，係人類同脊椎動物新陳代謝，係由泌尿系統腎臟分泌、經輸尿管、尿道屙出體外嘅水質排泄物。

同「尿」匹配嘅量詞，除咗通用於液體嗰啲之外，重有「涿」（粵拼：）。

驗尿可以檢查到好多身體疾病同健康情況。

## 考


## 睇埋

* 𡲢
* 生理學
新港城

**新港城**（**Sunshine City**）係香港一個私人屋苑，亦係一個大型商場，由恆基兆業地產發展，嚮新界馬鞍山市中心地帶，港鐵馬鞍山站上面。新港城項目分為五期住宅大廈，同兩處大商場，叫做新港城中心同新港城廣場。http://www.hld.com/property/locallease/arcade/nt/sunshineCityArcade/flrpln.htm 

新港城分幾期嚮1993年至1994年起好，由香港劉榮廣伍振民建築師事務所（DLN Architects & Engineers）設計。

## 社區設施
附近有馬鞍山郊野公園、鞍祿街公園、馬鞍山運動場及馬鞍山公園。

## 相

File:HK MOS SunshineCity MusicalFountain.JPG
File:HK MOS SunshineCity Plase4.jpg
File:MOS Sunshine City night.jpg


## 參考

## 拎

*新港城中心
*新港城中心：2009年8月，玩轉港產玩具60年
石馬

**石馬**係廣東一地，家下清遠清新縣一鎮，叫**石馬鎮**。佢舊時係個墟，叫**石馬墟**。

## 其他石馬
### 石馬鎮
* 喺廣東興寧市
* 喺四川綿陽遊仙區
* 喺四川蒼溪
* 喺重慶大足
* 喺江西永豐
* 喺山東淄博博山區

### 石馬社區
* 喺廣東東莞塘廈

### 石馬河
* 源自廣東深圳，之後向北流入東莞，入東江
* 喺重慶
毛筆

**毛筆**係中國文房四寶之一，筆頭用動物毛造成，點下墨汁就寫到字。寫毛筆字係一種書法藝術，嚮歷史上有唔少名人都寫得一手好書法，例如顏真卿。

嚮而家中國大陸官場，唔少人都好興幫人書法提字，用嘅都係毛筆。

## 毛筆用料
*竹筒
*膠水
*小狼毛
*羊毛

## 睇埋
*科學毛筆
原子印

**原子印**係橡皮圖章之一，不過唔使點墨水，都可以自動有唔多唔少嘅墨汁，級印出固定嘅圖或字出嚟。

原子印啲墨唔係永遠都有，一個新原子印或者都可以用一百幾十次，先開始冇墨水嘅。
打字機

**打字機**係電腦鍵盤嘅祖先。打字機係機械，分電子、電動同全手動三種。打字機分為4個主要部分：
* 鍵盤
* 打字帶
* 字粒桿／字粒球
* 回馬桿（Return）

早年打字機係人手打字，後來發展出電動打字機，然後再有電子打字機，直到電腦出普及之後，打字機嘅產品生命週期亦都步入尾聲。
南肯辛頓

**南肯辛頓**（South Kensington）係英國倫敦市中心偏西部肯辛頓-車路士區嘅一個地區，主要由倫敦地鐵南肯辛頓站周邊嘅商業區、博覽會路周圍嘅文化教育區域，以及周邊嘅公園同埋住宅區組成。嗰帶係倫敦出名嘅有錢人區，地價好高。

## 出面網頁
* South Kensington Web site
* Royal Borough of Kensington and Chelsea Web site
* City of Westminster Web site
越南話聲韻

**越南話聲韻**，啲音節係由聲母、介音、母音、韻尾同聲調五種語音構成，似粵語聲韻。啲單字一定係單音節嘅。

### 母音
越南話有11個嘅母音，當中有兩對有長短對立情形（a同ơ係長音，ă同â係短音）：

越南話重有三個雙元音：ia，ua 同埋 ưa，後便有韻尾嗰陣寫做 iê，uô 同埋 ươ。

喺前便，讀：*thích*讀，*chúc*讀，*thức*讀等等。

南部越南話嘅讀。

喺同前便，南部越南話嘅讀。

## 子音

### 介音
越南話嘅介音寫做「o」，但係喺音同音前便就寫「uy」，「uya」，「uyê」，重有喺聲母q後便，介音/w/唔寫「o」，要寫做「u」。聲母後便會加介音，第啲聲母大多數都會加介音。不過ư、o、ô、u呢幾個字母前便唔會加介音。

### 韻尾
越南話似粵語同埋古代中文，亦都有母音韻尾同子音韻尾。越南話嘅韻尾同粵語非常之似。

元音韻尾有-i 或-y、-u或-o；子音韻尾有-m、-n、-ng、-p、-t、-c六個。如果同喺後便嘅話，要寫做-nh 同-ch。

南部越南話撈亂韻尾同埋韻尾，即係話呢兩個韻尾都係讀，除咗-ach、-êch、-êt、-ich，-it、-anh、-ênh、-ên、-inh、-in韻尾讀。

### 介音、母音同韻尾嘅拼寫原則

## 聲調

越南話嘅聲調格局同粵語亦都好相似。粵語係「九聲六調」，越南話就「八聲六調」。為咗方便，經常以調計，唔計入聲，當六隻聲調：平聲、玄聲、問聲、跌聲、銳聲、重聲。

*帶子音韻尾-p、-t、-c、-ch嘅字同粵語嘅入聲查實一模一樣。淨係銳聲同重聲先可以帶呢啲韻尾。所以越南話實質上有兩個入聲，陰入同陰去嘅音高一樣，陽入同陽去音嘅高一樣，但係南部唔同。以粵語嘅情形就係陰入同陰平嘅音高一樣，中入同陰去嘅陰高一樣，陽入同陽去嘅陰高一樣。
*聲調嘅表示方法，用啲附加符號標喺母音字母上便或者下便。有幾個母音字母連用嗰陣，要標喺主要母音度，而雙母音ia、ua 同 ưa就寫喺前面嗰個母音度。

## 參考
李鄭屋漢墓博物館

**李鄭屋漢墓博物館**喺香港九龍深水埗，係香港歷史博物館五間分館之一，由康樂及文化事務署管理，當中嘅建築屬於香港法定古蹟。

## 歷史

1955年8月，香港政府為咗應付市民對公共房屋嘅需求，計劃響李鄭屋村起徙置大廈。當建築工人喺8月9號進行夷平山坡時，無意發現咗一個東漢墓穴。香港大學中文系系主任林仰山教授（Frederick Sequier Drake，1892－1974）於是帶學生前往研究發掘。據當年嘅老街坊回憶，響漢墓正式出土前，曾經有建築工人用外衣包住古物運離現場（睇1955年8月11號《星島日報》）。參考咗林仰山等考古學家評估後，市政局加建咗鋼筋水泥硬殼，以保護漢墓免受風雨侵蝕。漢墓響1957年由市政局接管及開放畀公眾參觀，墓裏面嘅出土文物都陳列響漢墓旁嘅展覽館內。1988年12月，李鄭屋漢墓被列為香港法定古蹟。

由2005年1月起，為紀念漢墓出土50週年，康樂及文化事務署進行一系列嘅復修工程，包括響墓室頂部加建一個用鐵氟龍物料製成嘅天幕，防止雨水造成嘅滲漏，減低被侵蝕嘅機會，耗資達100萬港元。墓室過去都冇採取過任何措施去保護佢，響1970年代香港嘅教科書所見，當時嘅墓室外圍亦只係一個生滿草嘅小山坡。直到1990年代後期，前市政局先至響外面加建保護設施，並響墓內裝設控制濕度嘅裝置。今日漢墓嘅墓室並唔對外開放，但係市民可以透過墓室門嘅玻璃，一睹呢個建於東漢時期嘅墓穴。

## 地理
根據考古學家響發掘古墓時嘅周圍環境推斷，漢墓起嗰時佢係響海邊，但而家博物館所在嘅山腳處已離開海岸非常遠。即使扣除歷年因填海而增加嘅土地，亦可以察覺到從東漢到清末嘅1800年間，從珠江帶來嘅沙泥沉積落嚟嘅結果。

## 建築

根據考古學家推斷，個墓喺東漢時期起。而喺漢墓出土咗67件文物，當中包括最少33件完整文物，例如屋舍模型同各種陶器同青銅器等。但係，漢墓裏頭冇發現任何骸骨。

漢墓嘅佈局為「十」字形，一共有四個墓室。墓室屬磚室墓，由長40厘米、闊20厘米同厚5厘米嘅磚塊砌成，而磚塊刻有10幾種花紋同文字「大吉番禺」，但室入口道響出土前已受到破壞。

至於個墓嘅主人，有人話係鹽官，亦有意見話係避亂嘅貴族。

## 展覽
漢墓而家已成為康樂及文化事務署嘅一間博物館。由於需要穩定漢墓裏面嘅溫度同濕度，墓室並唔對外開放，但參觀者可透過裝嵌響羨道門口嘅玻璃牆窺探墓室裏面，參觀者亦可以睇埋漢墓旁邊嘅展覽館，除咗展出從漢墓出土嘅陶器同青銅器之外，重設有「李鄭屋漢墓」同「華南漢文化」兩個展覽，介紹漢墓嘅地理環境、墓室結構同發現經過，以及漢朝時期嘅嶺南文化。

## 開放時間
* 星期一至三、五至日：上晝10點至下晝6點
* 聖誕前夕同農曆新年除夕：上晝10點至下晝5點
* 星期四（除咗公眾假期）、農曆年初一同二休館

## 入場費
* 免費入場


File:HK_LeiChengUkHanTombMuseum_TombEntrance.jpg|漢墓入口
File:HK_LeiChengUkHanTombMuseum_PotteryDingTripod.jpg|陶鼎
File:HK_LeiChengUkHanTombMuseum_GranaryPotteryModel.jpg|陶倉模型


## 交通
*港鐵
**長沙灣站，由A3出口沿東京街行大概10分鐘；  
*巴士
**九龍巴士2、2A、112 

## 延伸閱讀
*香港歷史博物館編：《李鄭屋漢墓》（該館，2005年10月，ISBN 962-7039-53-5）
*呂沛銘：《李鄭屋邨古墓年代與墓主身份考察》，（ 《旅行家》雜誌，香山學社出版，香港2005年）
*蕭國健：《香港古代史》，香港中華書局，2001年

## 睇埋
*香港博物館一覽
*香港歷史博物館其他分館：
**香港海防博物館
**羅屋民俗館

## 出面網頁

*李鄭屋漢墓博物館網頁
*康樂及文化事務署-古物古蹟辦事處
*李鄭屋漢墓博物館地圖
日出康城

**日出康城**（），之前叫**夢幻之城**，響香港新界將軍澳86區，響將軍澳工業邨北面，港鐵康城站同將軍澳車廠上蓋，係一個包括住宅、商場、公園嘅鐵路上蓋發展計劃。地盤總面積32.68公頃，總發展面積1,652,800平方米，地積比率（容積率）為5倍；規劃中住宅面積最多1,612,800平方米，商場面積40,000至50,000平方米，綠化及休憩面積為55,000平方米，包括一個面積近19,000平方米嘅中央公園。項目位於已收復嘅將軍澳第一期堆填區（將軍澳77區）同埋將軍澳第二/三期堆填區（將軍澳103區）之間，鄰近運作緊嘅新界東南堆填區。

成個發展計劃會分1至13期起，大慨喺2026年全部搞掂，到時會有50幢高46至59層嘅樓，提供21,500個住宅單位，可以畀58,000個市民住；另外又會起1個大型商場、1個小型商場、文娛康樂設施、綠化同理休憩區、長400米嘅海濱走廊、教育機構、幼兒院、社區會堂、鐵路車站同埋公共運輸交匯處。以住宅數量嚟數將會成為香港最大嘅屋苑，仲多過目前香港最大屋苑嘉湖山莊嘅15,880個差唔多四成。

根據港鐵公司（前稱地鐵公司，下同）嘅公佈，該發展計劃命名為日出康城係因為「日出」代表東方、陽光同朝氣，「康城」則代表「健康之城」同埋可持續發展；英文LOHAS取「**L**ifestyle **O**f **H**ealth **A**nd **S**ustainability」嘅首個英文字母，即健康及可持續發展嘅生活方式。

## 交通
日出康城嘅主要交通係港鐵支線康城站，將軍澳支線列車每三班就會有一班前往康城站，平均每11分鐘一班。通往日出康城嘅道路名叫環保大道，主要係垃圾車及重型貨車出入，每日車次大約係4000架次。

## 評價
有傳謀話日出康城近垃圾堆填區，空氣臭，環境好差，不過，長實老闆話佢自己都去過：「嗰度一片翠綠，不知幾心曠神怡。」

## 參考
里斯波

**里斯波**（**Les Paul**，出世嗰時叫 **Lester William Polsfuss**，）係美國音樂人同發明家。佢最巴閉就係研究出實心電結他，因為呢種結他，「樂與怒音樂先至得」。有「電結他之父」之稱。佢重有其他發明好似 Overdubbing、杜比聲效同多軌錄音咁。

好得搖滾樂歌手鍾意嘅 Gibson Les Paul 電結他就係以佢命名。

2011年6月9號，Google 首頁喺原本「Google」字樣位置上放咗一個可以嚟玩嘅結他。結他上面有十條弦線，每條弦線代表唔同音階。只要用滑鼠指向結他上面嘅弦線，就可以「彈奏」http://www.google.com.hk/logos/2011/guitar11-hp-sprite.png。

## 攷

## 出面網頁

*Les Paul 網站 
*Les Paul – Daily Telegraph 嘅訃聞 
*AP 訃聞 New York Times 
*1915-2009 電結他之父萊斯•保羅病逝

類:美國發明家
璦琿

**璦琿**係中國古地名，遺址響而家黑龍江省黑河市愛輝區璦琿鎮。

## 歷史
璦琿係15世紀建立嘅東北亞市鎮。1858年5月28日，俄國同清政府響呢個城鎮簽咗《璦琿條約》。1900年俄軍大舉入侵滿洲，冇幾耐璦琿城失陷，俾俄軍焚燬，原城址得返一棵松樹，名為「見證松」。後來璦琿縣駐地改為離古璦琿以北三十幾公里嘅黑河鎮，即係而家黑河市愛輝區嘅前身。1956年璦琿縣改名做愛輝縣，而後改區。2015年5月18日，愛輝區嘅愛輝鎮改咗璦琿鎮。

## 注
朱自清

**朱自清**（，），原名**朱自華**，字**佩弦**，號**秋實**，係浙江紹興人，中國現代詩人、散文作家。

## 生平
*1898年11月22號（光緒二十四年十月初九）喺江蘇海州（民國改為東海縣）出世
*1920年北京大學畢業
*1925年喺清華大學做中文系教授
*1931年去英國留學，返中國之後喺清華大學做教授
*中國抗日戰爭期間，喺西南聯合大學教書
*1948年喺北京病死，享年50歲 

佢喺學生時代開始作詩作文搵食，後來佢致力作散文。佢亦研究過古典文學。
垃圾堆填區

**垃圾堆填區**係埋垃圾嘅地方。堆填區係有規劃、有系統咁處理垃圾。

垃圾堆填區，垃圾唔係等出口運去外國，又唔係等火化，只係堆嚮度等自然分解。

## 例子
* 垃圾灣

類:環境保護
類:垃圾
巴基鯨

**巴基鯨**（*Pakicetus*），又叫**巴基斯坦鯨**，絕咗種嘅古時哺乳動物，住喺陸地，形狀類似狼，屬於古鯨亞目，係現代鯨魚嘅前身，生存於始新世（5580-3390萬年前）嘅巴基斯坦，故此得名。發現化石嘅地層係特提斯洋嘅沿岸。

首先發現嘅巴基鯨化石係個長嘅頭骨，最初認為屬於中爪獸目，不過因佢內耳特徵而確定係早期嘅鯨魚。佢係陸上哺乳動物同現代鯨魚的過渡物種。

成副完整嘅骨頭喺2001年發現，睇到佢主要喺陸上住。巴基鯨同狼差唔多大細，外觀似中爪獸目。

## 參考
羅德侯鯨

**羅德侯鯨**（***Rodhocetus***）係種絕咗種嘅幾個鯨魚，佢哋擁有陸地哺乳動物嘅特徵，因此支持進化論嘅人指由陸地過渡到海上嘅講法。

羅德侯鯨生存喺 5200 萬年前，身長 3.3 米，嘴較長，身體成流線型，有一對可划水嘅後肢。羅德侯鯨比過渡型態嘅陸行鯨（生存於始新世初期嘅水棲動物，會喺岸邊埋伏獵物，但係行得好論盡）更適應水生活，個腎可以令佢哋直接用海水，流線型嘅身體同類似鰭狀嘅四肢令佢哋水裏頭靈活咁郁，連鯊魚都唔易捉到佢哋。前肢成鰭狀，尾部演化成大尾鰭，幫手推動向前。

## 拎
* http://www-personal.umich.edu/~gingeric/PDGwhales/Whales.htm
匯民道

**匯民道**（；）係香港九龍嘅一條馬路，來回雙向行車，路中間有雙白線，兩旁都有石屎行人路。匯民道係2009年嘅新路，於6月5號命名，全長170米，就近港鐵柯士甸站，接通嚮柯士甸道西同匯翔道之間。

## 附近
*廣東道
*連翔道
*九龍站
*佐敦站

## 參考
古靈精探B

《**古靈精探B**》（，前名《古靈精探II》）係香港無綫電視時裝電視劇。呢套劇喺2009年節目巡禮劇集之一。呢套劇喺《古靈精探》嘅續集，劇名入面嘅B除咗表示係第二輯，仲有「Baby」嘅意思。監製喺關永忠。

## 演員表

### 特別兇案調查分部（D.I.E.）

### 其他演員

## 收視
以下為本劇於香港無綫電視翡翠台嘅收視紀錄：

## 記事
*2008年10月14號：郭晉安同郭羨妮為呢套劇拍攝2009年節目巡禮。
*2009年8月17號：由於直播《8.8 水災關愛行動》，呢套劇遲一日出街。

## 前後節目

|align="center" colspan="5"|畢打自己人2008年10月20號-2010年2月12號
|-
|align="center" colspan="3"|絕代商驕-9月6號
|align="center" colspan="2"|有營煮婦9月7號-
|-
|align="center" colspan="1"|**上一套：**烈火雄心3-8月15號
|align="center" colspan="3"|**[[翡翠台]]/[[高清翡翠台]]第三綫劇集([[翡翠台電視劇集列表 (2009年)#第三線劇集|2009]])**古靈精探B8月18號-9月20號
|align="center" colspan="1"|**下一套：**蔡鍔與小鳳仙9月21號-
沙魯克汗

**沙魯克汗**（印地語：शाहरुख़ ख़ान，烏爾都語：شاہ رخ خان，普什圖語：شاه روخ خان；），又譯做**沙·茹克·罕**，係印度男演員。

佢嚮哈里亞納邦出世，1992年入行演印度電影，10次得到印度電影觀眾最佳演藝獎，封為「波里活之王」。2007年4月，佢嘅仿真蠟像嚮倫敦杜莎夫人蠟像館設立。

## 出面網頁

* 波里活之王 - 印度影星沙魯克汗
* 

類:印度演員
利園山道

**利園山道**（**Lee Garden Road**），曾經叫**怡和山街**，係香港島嘅一條馬路，嚮銅鑼灣軒尼詩道以南，希慎道以北，跟波斯富街南北平行走向。

利園山道嚮以前係一座山，叫做利園山，而家呢條街道係畢直嘅兩線行車平路。因為嚮銅鑼灣購物商業區，利園山道日夜都係行人同車輛走嚟走去，街兩邊開咗唔少食肆、地鋪同樓上鋪。好似大家樂同銅鑼灣蘋果商場。幾年前重有座興利中心三越百貨添，後來興利中心拆卸重建，成為而家嘅希慎廣場。

## 附近
* 啟超道
* 白沙道
* 富明街
* 蘭芳道
* 禮頓道
* 禮頓里
* 軒尼詩大廈（Hennessy Apartments）
* 麗園大廈（Lai Yuen Apartments）
* 寶富大樓（Po Foo Building）
* 寶明大廈（Po Ming Building）
* 鳳鳴大廈（Phoenix Apartments）
* 寶榮大樓（Po Wing Building）
* 時代廣場
* 羅素街
* 新會道
* 蟾宮大廈
血汗工廠

**血汗工廠**（Sweatshop）係指一間工廠嘅工作環境恐怖，工人嚮危險同艱苦嘅環境開工，包括同有害物質、高熱、低溫、輻射一齊，或者長工時，低人工。工廠上鎖或走火通道封閉都係。

血汗工廠多數出現嚮法律同公義冇乜嘅落後社會，再加上以利潤最大化為本嘅工廠老闆主導。
銣

**銣**（，拉丁名Rubidium）係一種銀白色嘅鹼金屬元素，佢嘅化學符號係Rb，原子序數37，原子重量85.4678(3)。佢嘅活性比鈉、鉀高，喺攝氏39度會熔。
文詠珊

**文詠珊**（；；）係香港演員，𡃁模出身，拍廣告、唱歌、拍戲都有做。

## 生平
文詠珊屋企，祖籍廣東。

文詠珊讀過荃灣香港浸信會聯會小學、荃景圍紡織學會美國商會胡漢輝中學。

文話佢十四歲時，俾星探推薦，簽約種星堂。佢鍾意東洋風味。俾擁躉封做「𡃁界女神」。

種星堂六年約滿，佢就加入A Music，成為旗下藝人。老闆黎明嚮Dream Wedding Leon Live Summer 09中叫Janice Man上台表演，見下人。

## 演出作品
### 廣告
*大家樂
*美心飲食
*數碼通
*A-LOOK 
*Sony
*菲利浦 
*K-2 
*Champion 
*堡獅龍
*海洋公園
*護舒寶 
*KINDER 繽紛樂 
*ANNZO 
*Mickey's Shop 
*mikami salon 
*Converse 
*雀巢 Drumstick
*環境局－綠色生活（政府宣傳片）
*六福珠寶金行（平面廣告）
*天龍八部網上遊戲代言人
*雅虎
*深圳某商場
*2% O.D.F

### 音樂錄影帶
*2006年：《明星》- 古巨基
*2007年：《六天》- 周柏豪

### 歌曲
*2009年：《Man》

### 電視劇
*2007年：香港電台《過渡青春》
*2008年：香港電台《512活在香港》中嘅《消．廢》篇

### 電影
*2007年：《十分愛》飾演 大力前女友（客串）
*2008年：《愛‧鬥大》飾演 Janice
*2008年：《內衣少女》飾演 Donut
*2009年：《愛情故事》飾演 小鐏
*2010年：《為你鍾情》飾演 方穎芝（Monica）	
*2011年：《報應》飾演 Daisy	
*2011年：《Laughing Gor之潛罪犯》飾演 符莉彤（Carmen）	
*2012年：《大追捕》飾演 徐依雲、徐雪	
*2012年：《熱愛島》飾演 珍妮絲	
*2013年：《臨終囧事》飾演 玉潔	
*2014年：《那夜凌晨，我坐上了旺角開往大埔的紅VAN》飾演 Yuki	
*2015年：《怪談》飾演 佩文	
*2015年：《巴黎假期》飾演 Nicole	
*2015年：《赤道》飾演 張怡君（入圍第35屆香港電影金像獎最佳女配角）
*2016年：《寒戰II》飾演 歐詠恩
*2016年：《兇手還未睡》飾演 曾斯敏（Jasmine）
*2022年：《倚天屠龍記之九陽神功》飾演 趙敏
*2022年：《倚天屠龍記之聖火雄風》飾演 趙敏	
*2023年：《望道》飾演 蔡慕暉
*2023年：《消失的她》飾演 假李木子	
*2023年：《莫斯科行動》飾演 李素真

### 配音
*2008年：《我和尋回犬的10個約定》 聲演：亞嘉莉

## 出面網站
*官方網站
*個人網站
*喺Xanga嘅個人部落格
*喺think-silly嘅個人部落格
*文詠珊嘅 IT21近作

## 參考

類:祖籍廣東
籍貫

**籍貫**（）係中華文化入面嘅概念，主要指自己家族繁衍嘅地方。

籍貫同出生地、故鄉、祖籍、戶籍嘅意思不盡相同。

譬如明朝將領俞大猷，因先祖俞敏跟朱元璋征戰四方，以開國功臣襲泉州衛百戶官，從家鄉直隸（南直隸）霍丘落戶當地，所以祖籍係直隸霍丘，籍貫係福建泉州。

## 睇埋
* 祖籍
* 戶籍
* 郡望

## 參考
周秀娜

**周秀娜**（英文名**Chrissie Chau**，）係個香港𡃁模。初出道時做空姐兼攝影模特兒，之後俾中文傳媒封為「翻版樂基兒」。

另外周秀娜又出席大學搞嘅「周秀娜現象」嘅學術探討講座，吸引唔少龍友捧場。

## 作品

### 寫真集
*2010：《周秀娜3D法國蜜月之旅》
*2009：Kissy Chrissie Saipan 2009 / Kissy Chrissie 周秀娜塞班寫真集 Chrissie Chau Saipan 2009
*人像布枕頭

### 電視劇（ViuTV）
*2021年：《太平紋身店》 飾 張靈（NaNa）
*2025年：《三命》 飾 郭愛瑜

### 電視劇（無綫電視）
*2006年：《老馮日記》飾 Sharon（第4集）

### 網絡劇
*2019年：《性敢中環》飾 周秀娜（客串）

### 電影
;2006年
*《打雀英雄傳》 飾 聯誼會PR
*《新紮師妹3》 飾 模特兒阿明
;2008年
*《風雲決》 飾 冰影（粵語配音）
*《花花型警》 飾 林朗女友
*《絕代雙嬌》 飾 思樂冰
;2009年
*《矮仔多情》 飾 珠珠（Lily）
*《死神傻了》 飾 方美芳
*《關人7事》 飾 Chrissie
;2010年
*《惡胎》 飾 	少芳
*《出水芙蓉》 飾 鄭薇薇
*《全城戒備》 飾 優優（YoYo）
*《抱抱俏佳人》 飾 Flora
*《殭屍新戰士》 飾 阿斯
*《婚前試愛》 飾 琪琪
;2011年
*《猛男滾死隊》 飾 Tina
*《殺手歐陽盆栽》 飾 娜娜
*《熱浪球愛戰》 飾 Sharon
*《猛鬼愛情故事》 飾 何美寶（BoBo）
*《喜愛夜蒲》 飾 Nana
;2012年
*《夜店詭談》 飾 艾麗
*《Hold住愛》 飾 方檬
*《獵音師》 飾 吸血鬼
;2013年
*《紙月亮》 飾 高詩琴/高曼華
*《我的美麗王國》 飾 若童
*《西遊·降魔篇》 飾 四煞
*《在一起》 飾 碧琪
*《電梯驚魂》 飾 白潔
*《致命閃玩》 飾 阿德女友
*《爛滾夫鬥爛滾妻》 飾 周志玲
*《冷瞳》 飾 蘇雨辰
*《爆3俏嬌娃》 飾 寶
*《有招沒招》 飾 嘉儀
*《兜售回憶》
;2014年
*《非狐外傳》 飾 狐仙
*《分手100次》 飾 小嵐
*《我想結婚的時候你在哪》 飾 蘇菲
;2015年
*《12金鴨》 飾 老師
*《浮華宴》 飾 張小娟／美芬／白雪／愛麗絲／張美玲／王子欣
*《猛龍特囧》 飾 Chrissie
*《北京時間》 飾 王小莫女友
;2016年
*《iGirl 夢情人》 飾 	001
*《惡人谷》 飾 演員余真
;2017年
*《小男人週記3之吾家有喜》 飾 BoBo
*《29+1》 飾 林若君
*《女士復仇》飾 Dior
*《大樂師·為愛配樂》飾 高警官
;2018年
*《女皇撞到正》飾 周美琪
*《洩密者們》飾 彭珍美
*《葉問外傳：張天志》飾 鄭小娜
;2019年
*《P風暴》飾 廖雨萍
*《掃毒2天地對決》飾 靜美
;2020年
*《家有囍事2020》飾 雷夢娜
;2025年：
*《臨時決鬥》 飾 孫雅雲
;爛尾（拍唔成）
*《3D紫荊俠》 飾 紫荊俠

### 單曲
*2010年：《婚前試愛》 電影 - 婚前試愛
*2010年：World Cup 2010 世界盃打氣歌 - World Wide Wild
*2010年：《龍Online》主題曲 - 龍鱗

### MV
*2021年：呂爵安《小諧星》

### 廣告
* 詩琳集團
* Tic Tac
* 肯德基
* 東瀛遊
* 瑞士雀巢
* 李施德林

## 感情關係
周秀娜曾經有公開嘅男朋友（Avis），但已經分手。

## 言論
關於香港高鐵計劃

*《蘋果日報》娛樂版報導佢話：「我唔覺得起高鐵會快好多，反而先使一筆未來錢，669億真係唔係一個細數目。全球經濟都未算好好，何必要博呢一鋪？」

## 瑣碎事
2009年香港書展出寫真集時，同行重有好幾位女仔。不過，外界批評𡃁模時，傳媒鍾意睇周秀娜嘅回應。當年本寫真集有幾張疑似走光相，所以畀人叫做「露暈娜」。（事主同經理人公司負責人 Roy 事後否認走光。）
## 訴訟
2026年2月13號，恒基兆業地產聯席主席李家誠正式入稟香港高等法院，控告周秀娜誹謗同騷擾。李家誠發聲明強調兩人「絕無任何關係」而且「互不相識」，指控周秀娜喺多年來嘅媒體訪問同社交平台言論中，暗示或誘導公眾相信兩人存在特殊關係。除周秀娜外，李家誠同時起訴 Google 及 5 個 YouTube 頻道，要求移除相關失實內容並索償。周秀娜隨即在社交平台回應，表示感到「意外同委屈」，強調自己從未有暗示與李家誠有任何關係，並已交由律師處理法律程序。

## 參考

## 出面網頁

* 
* 
* 
* 

類:香港電影女演員
名鑄

**名鑄**（**The Masterpiece**）係香港九龍半島一座64層私人樓，高261米，2009年11月入伙，嚮尖沙咀河內道18號，由新世界發展同市區重建局合作起來。頂層住宅係67樓，中間冇34、44、54及64樓。27樓以下係五星級凱悅酒店。

樓下商場係K11購物藝術館，以藝術為主題。

## 交通
*尖沙咀站

## 拎
萬年大廈

**萬年大廈**（**Manning House**）係香港島中環嘅一幢商業樓，嚮皇后大道中38號，毗鄰陸佑行，對面馬路係萬邦行。亦係香港中區嘅幾座老牌舊寫字樓大廈，有幾廿年歷史。樓下係地鋪同商場，搭升降機上樓上係寫字樓醫生村同商行咁。

萬年大廈由新世界發展開發，以前樓下有間珠寶店同相機鋪，落地庫有間百佳超級廣場，而家轉咗係G2000。地鋪係周大福珠寶同專業旅運，閣樓係大快活快餐店，再上一層係香港蘇淅滬同鄉會私人會所。由富城物業管理。

## 附近
*卡佛大廈
*蘭桂坊
*戲院里
*華人行
*德己立街

## 交通
*港鐵中環站
*機鐵香港站

## 拎
真情

《**真情**》（）係香港無綫電視製作嘅一套時裝溫情處境電視劇，喺1995年5月15號開始，一直播到1999年11月13號，一共1128集，係繼香港八一至香港八六系列之後嘅第二長電視劇，亦係無綫電視有史以嚟最長嘅電視劇。主要演員有李司棋、劉丹、薛家燕、滕麗名等等。

劇集監製係徐遇安。主題曲《無悔愛你一生》（又名《真情細說》）係香港歌手李樂詩主唱。

故事背景圍繞住一間名叫「三多」嘅燒臘舖嘅一家人。

之後呢套劇分別喺2007年9月13號至2010年12月20號晏晝重播過。之後2019年2月11號開始又喺翡翠台朝早重播，重播到而家。

## 軼事
喺《陀槍師姐2021》宣傳嘅時候，無綫MyTV Super上載咗一段個滕麗名嘅專訪，當中就提到《真情》拍攝期間嘅一啲故仔：
* 滕麗名話嗰陣拍攝好趕，好多嘢要一Take過，形容當時嘅拍攝係『超級木人巷』。
* 滕麗名嘅角色梁冰雪因為有視障，所以佢要戴上三對有色嘅隱形眼鏡，結果當時佢喺片場乜都睇唔到人，同唔到其他人打招呼，令人以為佢好寸。但結果就俾《陀槍師姐》嘅監製見到，覺得佢夠有型，就搵咗佢去拍《陀槍師姐》。

## 紀錄
套戲喺開始影一直到影完為止，總共出咗以下呢啲紀錄：
*演員喺1995—1998年呢3年嚟，喺套戲入面食咗超過700餐免費飯
*劇入面有20對夫婦或情侶，其中15對係有婚外情或三角戀
*掛喺三多燒味店嘅道具燒鵝超過150隻
*主要演員去到93位
*最高收視紀錄喺第665—666集，收視率有43點，一星期嘅平均收視去到38點。

## 參考
蘇施黃

**蘇施黃**（），原名**劉高琮**，昵稱**阿蘇**，香港DJ、電視節目主持人、飲食節目主持人。

近來，為百佳超級市場同中華煤氣明火煮食拍廣告。

## 金句
* 喂，你係咪搵食架？唔係就咪阻住啦！

## 曾主持節目/專輯
### 專輯
* 《六啤半》：13人唱片騎師組合六啤半其中一名成員。

### 節目
* 《怒人甲乙丙》
* 《So What》
* 《一粒鐘真人蘇》
* 《友誼萬歲》
* 《是他也是你和我》
* 《我愛煮嘢SO》
* 《煮嘢蘇》
* 《蘇GOOD》：介紹煮食秘訣

## 出面網頁
* 881903.com 商業電台 - 節目主持－蘇施黃
* 一粒鐘真人蘇blog

類:香港同性戀藝人
.hack//SIGN

《**.hack//SIGN**》係2002年4月3號到9月25號喺東京電視台系列播放嘅電視動畫，屬於《.hack》系列，有26集，包埋電視冇播嘅OVA總共有28集。
阿蘇

**阿蘇**可以係：
;地名
*阿蘇市，日本熊本縣一市

;人名
*牙刷蘇
*蘇施黃
*蘇玉華
鈀

**鈀**（）係一種過渡金屬元素，佢個化學符號係**Pd**，原子序數係46，原子重量106.42。鈀嘅拉丁文Palladium係嚟自小行星智神星。

鈀金屬可以吸收自己體積900倍嘅氫氣，工業上主要用嚟做催化劑同埋白金首飾。
PD

**PD**或**Pd**或**pd**可以解：

*化學元素鈀嘅符號（Pd）
*公家領域（Public domain）
*YAMAHA STUDIO講嘅音樂墊。
*初音未來之歌姬計劃嘅遊戲俗稱
塔蘭托

**塔蘭托**係南意大利塔蘭托省嘅首府，係意大利重要商業同埋軍事港口，人口201,349，喺南意大利排第三。佢嘅製造業、鋼鐵鍛造、石油提煉、化學工業同造船業非常發達。
何佐芝

**何佐芝**，，係香港企業家，創辦香港商業電台、佳藝電視同佳訊傳呼（佳訊控股嘅子公司）。佳藝電視嚮成立之後三年（1978年）倒台；而香港商業電台就直到而家重係私人公司。

## 屋企
何佐芝個阿爸係何東，阿媽朱春蘭（Archee）係拉丁美洲同華人嘅混血兒，後生時做過護士。何東48歲時因為個肝有事大病咗一場，因為咁Archee曾經照顧過何東。何東好返之後，帶埋Archee去美國公幹。兩年之後，何佐芝就嚮美國華盛頓出世。

何佐芝同馮月燕結婚，有一仔何驥，美國哈佛大學畢業、一女何騉，美國史丹福大學畢業，仔女都留嚮美國法律界做嘢。

## 榮譽
2001年，何佐芝得到香港特區政府頒授「金紫荊星章」。

## 睇埋
* 何東家族

## 攷
茶具文物館

**茶具文物館**（Museum of Tea Ware），一般叫**旗杆屋**（Flagstaff House），係香港康樂及文化事務署轄下嘅博物館之一，亦係香港藝術館嘅分館，展覽各種中國茶具文物。

香港茶具文物館喺香港島金鐘紅棉路10號，實際位置就響香港公園裏面嘅東北部，免費入場，逢星期二休館。該館定期舉辦陶藝示範、茶藝活動同講座等活動，以推廣陶瓷藝術同中國茶文化。

## 歷史
茶具文物館館址原先係有150幾年歷史嘅前英軍總司令及官邸，響1984年1月改建做茶具文物館，館址設響香港公園入面嘅旗杆屋，兩層嘅展館共分為六個展區。1995年，茶具文物館增建咗新翼羅桂祥茶藝館，響同年嘅12月14號落成啟用，以展示香港茶具文物收藏家羅桂祥捐出嘅展品。


File:Flagstaff Hse Museum of Tea ware 60401 22.jpg |茶具文物館裏面嘅佈置
File:Flagstaff Hse Museum of Tea ware 60401 sight.jpg |茶具文物館外形典雅
File:Flagstaff Hse Museum of Tea ware 60401 26.jpg |茶具文物館嘅收藏之一
File:HK_KSLoGallery.JPG|茶具文物館新翼羅桂祥茶藝館


## 交通
*港鐵：
**金鐘站C1出口
*巴士：
**3B、12、12A、23、23B、40、103

## 入場資料
*開放時間：
**每日上晝10:00至下晝5:00
*逢星期二及下列時間休館：
**聖誕節及翌日、新曆新年及農曆年初一至初三
*收費：
**免費入場

## 出面網頁

*茶具文物館
神曆

**神曆**（1123年五月－十月）喺北遼梁王耶律雅里嘅年號，總共6個月。


ImageSize = width:200 height:50
PlotArea = width:180 height:30 left:10 bottom:20
TimeAxis = orientation:horizontal
DateFormat = yyyy
Period = from:916 till:1125
AlignBars = early
ScaleMajor = increment:50 start:916
Colors =
  id:canvas value:rgb(1,1,0.85)
BackgroundColors = canvas:canvas
PlotData =
  width:15 color:black
  bar:era from:start till:end
  bar:era from:1122 till:1123 color:blue
  bar:era from:1123 till:1123 color:red

左邊幅圖顯示神歷喺**遼朝**、北遼時期個位。
何文田山道

**何文田山道**位於香港九龍城區，係何文田山一條路，響何文田街後面，另一邊駁去衛理道。
超級馬利奧樂園3 華利奧樂園

**超級馬利奧樂園3：華利奧樂園**（日文：スーパーマリオランド3 ワリオランド；英文：Wario Land: Super Mario Land 3）係任天堂1994年1月21號喺Game Boy出嘅超級馬利奧樂園系列作品。

佢係第一隻由華利奧做主角嘅遊戲，亦係Captain Syrup（キャプテン・シロップ）同佢嘅馬仔Brown Sugar Pirates首次出場嘅遊戲。

雖然係叫「超級馬利奧樂園3」，但係馬利奧喺呢隻遊戲絕少出現。

## 簡介
華利奧樂園嘅故事係超級馬利奧樂園2：六個金幣（華利奧係呢隻遊戲嘅最後大佬）嘅延續。同之前嘅超級孖寶兄弟系列作品唔同，遊戲冇公主要救，而目的係令華利奧搵到越多嘅錢去買城堡，令馬利奧妒忌。另外華利奧亦可以儲「心」，儲到咁上下就可以獎隻。

成隻遊戲有40關（包埋隱藏嗰啲）。其中多個關有隱藏嘅寶箱，而嗰啲地方要用到鎖匙先至入到去。每個寶箱都有唔同嘅寶物，而寶物亦有唔同價值。

## 玩
華利奧嘅行動方式同馬利奧有唔同，其中之一係佢就噉掂啲敵人自己都唔會有事（掂到佢哋啲武器除外），而佢踩到敵人之後，重可以將佢哋拎起當武器用。

如果佢有10個或以上嘅錢，華利奧可以攞出一個值10個錢嘅銀仔，去開終點大門、開Check point又或者當武器用。佢掟出去嘅銀仔係可以收返。

華利奧可以攞一啲帽嚟同自己升級。噴射帽令佢可以喺個天飛一段距離、走得快啲，亦可以喺水入面用衝撞；火龍帽令佢可以噴火攻擊，就算落咗水都出到；牛角帽令佢更加大力，可以衝撞多一段距離、吊喺天花板同埋出重磧。另外，華利奧亦可以攞星星令自己變成無敵一段時間。

如果華利奧中招，就會縮細、冇帽戴同埋冇得出衝撞。喺縮細咗嘅情況下再中招就會死同埋跌晒喺嗰關搵到嘅錢。

## 秘技
入關卡後，禁start制，連按16吓select制，會出現一個小方格，禁住B制和方向制可左右移小方格，禁住B制和上下可改數值，最多99條命，999金幣，99個心，999時間。

同時禁AB制移到華利奧頭像，再住B制和上下可進行變身。

## 參考


## 連出去
*
*瑪利奧維基超級馬利奧樂園3：華利奧樂園
帝王企鵝

**帝王企鵝**，又叫做**皇企鵝**或者**皇帝企鵝**，係企鵝嘅一種。佢哋約莫高4呎，重100磅，係家下體型最大嘅企鵝。帝王企鵝住響全球最凍嘅南極洲。佢哋個身可以擋住每粒鐘100哩嘅強風，重忍到華氏零下180度嘅低溫。

帝王企鵝屬大概係喺3800萬年前由其他企鵝度分支出嚟，分成帝王企鵝同埋國王企鵝，兩種好相似。當帝王企鵝去到南極大陸嘅繁殖地，企鵝乸生咗蛋之後，就會畀企鵝公孵。帝王企鵝雙腳同埋肚下面中間有一塊佈滿血管嘅紫色皮膚，令啲蛋維持住喺97.6度。企鵝仔出咗世之後，就算企鵝公有幾肚餓都好，都會喺喉嚨嘅特殊細胞分泌盎司嘅營養汁畀企鵝仔食。企鵝乸返到嚟嗰陣，企鵝公嘅體重已經冇咗二分一到三分一左右。企鵝乸同企鵝公調位之後，企鵝公就會走去海邊搵食，路程相當遠。以帝王企鵝嘅行路速度，要花一段好長嘅時間。佢行路好似鐘擺咁搖搖擺擺，咁樣可以喺每一步儲低下一步要嘅能量。帝王企鵝亦都係潛水潛得最深嘅企鵝，當佢哋入咗水之後，羽毛會唧晒啲空氣出嚟，減少浮力。佢哋重可以將心跳降低60%，減少要用嘅氧氣，令佢哋可以留低喺水底25分鐘，佢哋亦都可以潛到落1000英尺深。
小豬

**小豬**，又叫做**豬仔**，可以指：
*重未發育至成體嘅豬。
*廣東人對細路仔或親密愛人之間嘅昵稱 
*豬仔 (卡通角色)（Piglet），迪士尼嘅小熊維尼故事中嘅一個角色
*19世紀被賣到海外做咕喱嘅華工
*受賄賂嘅公務員，例如豬仔議員。
*小豬經常被用嚟作為人嘅外號：
**羅志祥，台灣藝人
**舒韋恩史迪加，德國足球員
**邱珮淇，我愛黑澀會成員
啄羊鸚鵡

**啄羊鸚鵡**（*Nestor notabilis*）唔單止係紐西蘭獨有嘅鸚鵡，重係世界上唯一一種住喺高山上嘅鸚鵡。之所以叫「啄羊」，係因為佢哋到咗夜晚，佢哋會走到牧羊場度，割開綿羊嘅毛同皮膚，食綿羊皮膚下面嘅脂肪。由於現時啄羊鸚鵡受到法律保護，因此唔可以傷害佢哋，但亦令到啄羊鸚鵡變得越來越大膽。

## 特徵
同澳洲嘅鸚鵡相比，啄羊鸚鵡顏色反而無咁艷麗，墨綠色嘅翼底下為猩紅色。不過仍保留一把尖銳嘅鉤狀咀，好似瑞士刀咁。非常強壯，比其他鸚鵡更加捱得凍。佢哋並唔係成日飛，佢哋會利用好似雪鞋咁對腳，喺雪地上行而唔會陷落去，除非真係有必要先會飛一陣間。

## 習性

啄羊鸚鵡智商相當好，記得到以前學過嘅嘢，重識得去邊度搵食。啄羊鸚鵡生性膽大好奇，佢哋嘅咀唔單止可以切開樹枝，撬開硬殼果，有時重會割開遊客嘅車窗玻璃、垃圾袋、甚至高空纜車嘅繩索，啄羊鸚鵡有時重會用咀割開啲窗，走入人哋間屋搵嘢食。

## 食乜
啄羊鸚鵡係機會主義者，食嘢亦好雜，比其他鸚鵡更鍾意食肉。喺紐西蘭南部嘅峽谷度，住咗一啲叫灰鸌嘅海鳥BB，啄羊鸚鵡好鍾意走去掘佢哋嘅山窿，夾住佢哋嘅頸或者腳，再將灰鸌BB拖出嚟分屍。

## 資料來源
* 《鳥類的秘密生活》「肉食性鳥類」一文，ISBN 986-7879-29-5

## 睇埋
* 紐西蘭鳥類
戰國

**戰國**（；有時喺後面加多個「時代」或者「時期」；前476年/前453年/前403年～前221年）係中國史上夾響春秋至秦代嘅一段時期。呢段時期中國本土分成幾個國，各國混戰不休。

戰國係喺春秋結束嘅第二年開始，佢同春秋夾埋就係東周時期，喺朝代上屬周朝一部分（後來周朝滅亡後有段朝代真空）。關於佢嘅開始有三種講法：一係前476年開始，呢個係《史記》分法；一係前453年開始，呢年三家滅知，當時晉國嘅知伯畀另外三家士大夫圍剿，最後晉國事實上分裂；重有種係前403年，呢年三家分晉，即係晉國正式畀三家韓、趙、魏瓜分。

「戰國」呢個名取自於西漢劉向所編注嘅書《戰國策》。國家之中以齊、楚、燕、韓、趙、魏、秦最主要（呢七國又稱為戰國七雄），另外重有衞、魯、宋、越、巴、蜀、中山等其他小國。

前256年周赧王病死，秦國攻入洛邑，西周公投降，周朝滅亡。前249年，秦相呂不韋又帶兵滅咗響鞏邑（家下河南鞏縣）嘅東周公。

後尾秦王嬴政（秦始皇）用咗十年時間，滅咗六國（韓國-前230年亡、趙國-前228年亡、魏國-前225年亡、楚國-前223年亡、燕國-前222年亡、齊國-前221年亡），統一中國。

## 秦滅六國
### 滅韓
* 前230年，秦王政派內史騰率軍突然南下過黃河，攻破韓國首都鄭（家下河南新鄭），韓王安投降，韓國滅亡。秦國響韓地起潁川郡，響陽翟（今河南禹州）起郡治。

### 滅趙
* 前229年，秦滅韓之後第二年，秦軍趁趙國旱災，分兩路打趙都邯鄲。
* 前228年，破趙軍，攻佔邯鄲，俘趙王，趙國滅亡。趙國公子嘉走到代（家下河北蔚縣東北），收拾好殘部自立做代王。
* 前222年，王翦個仔王賁率軍攻滅燕趙殘餘勢力，俘代王嘉。

### 滅魏
* 前225年，秦國將領王賁率兵出關中，攻佔咗楚國北部嘅十幾座城，保障咗攻魏秦軍側翼安全後，北上突襲重包圍魏都大梁（家下河南開封），魏軍依託大梁嘅城防工事死守，秦軍強攻對佢哋冇用，就引黃河水灌入城入便。三個月後，大梁城被水浸壞，魏王假投降，魏國滅亡。秦響魏國地區起碭郡。

### 滅楚
* 前226年，秦王派李信同蒙恬帶20萬軍打楚，楚將項燕帶軍抵抗，秦軍攻下平興（家下河南汝南縣東南）、寢（家下河南沈丘縣東南）進兵到城你（家下河南寶豐縣東），項燕反擊，打贏秦軍，李信打輸走咗。
* 前225年，秦王叫老將王翦帶60萬大軍再打楚，兩軍響陳相遇，王翦以逸待勞，按兵不動。
* 前224年，楚軍多次挑戰，秦軍唔同佢打，項燕就帶兵東歸，秦軍趁楚國撤退嗰陣打佢，並喺蘄大敗楚軍，又強過淮水，去到楚都壽春（家下安徽壽縣）城下。
* 前223年，秦軍乘勝追擊，攻佔楚都壽春，俘虜楚王，楚國滅亡。秦響楚地起九江郡。項燕敗走到長江南邊，立昌平君做楚王。滅咗楚國之後，王翦大軍繼續南下，造戰船過長江，消滅項燕餘部同埋昌平君。前222年攻陷楚國南部會稽。

### 滅燕
* 前228年，秦軍滅趙之後，王翦屯軍中山故地，準備下一步打燕國。
* 前227年，燕太子丹派荊軻去秦國，準備用獻督亢嘅地圖同秦國逃將樊於期嘅首級之名刺殺秦王，幻想造成秦國混亂，以化解滅亡嘅危機，結果陰謀敗露，荊軻被殺。
* 前226年，秦王用荊軻單嘢借口，派王翦帶兵打燕國，秦軍響易水打敗燕軍同前來支援嘅代軍，攻陷薊，燕王喜同太子丹率殘部走到遼東。後燕王喜殺太子丹，將佢個頭獻畀秦。
* 前222年，秦將王賁進軍遼東，殲滅燕軍，俘虜燕王，燕國滅亡。

### 滅齊
秦國重金收買咗齊丞相後勝，令齊國唔合縱抗秦，唔加強戰備。齊王建聽信咗後勝嘅主張。秦國滅五國後，齊王先知到秦國嘅威脅，慌忙將軍隊集結到西部邊境，準備抵禦秦軍嘅進攻。
* 前221年，秦王以齊拒絕秦使者訪齊為由，叫王賁率領秦軍伐齊，秦軍避開咗齊軍西部主力，由原來嘅燕國南部南下直奔齊都臨淄（今山東淄博北）。齊軍面對秦軍突然由北面來攻，措手不及，土崩瓦解。齊王不戰而降，齊國滅亡。秦響齊地設置齊郡同琅邪郡。

## 註
商場

thumb|300px|現代嘅大商場
**商場**（）係商業建築物嘅一類，入面開設唔少鋪頭。商場有大商場同地區性商場之分，前者開嚮地標建築物處，吸引跨區遊客為主，因為租金貴，所以賣貴價貨多。大商場嘅中庭有個中央廣場，作為大型表演、展覽同市場推廣活動；地區性商場開嚮屋苑嘅樓下，賣日用品、必需品為主。

[thumb|left|200px|[電動扶梯係而家多層商場嘅必備品]]
必需品

**必需品**係經濟學名詞，同奢侈品相對。生活必需品，又叫做日用品。例如釣魚嘅必需品包括魚鈎、魚餌。

同一種貨品對於某啲人係必需品，同時又係其他人嘅奢侈品，例如西裝、化妝品、私家車咁。

## 奢侈品

嚮市場學嚟講，隨住顧客收入多咗，奢侈品會轉變成必需品。好似話股市好，唔少人都上酒樓，大魚大肉，魚翅撈飯。

## 睇埋
*替代品，必需品好多時都難替代。
*產品生命週期

類:經濟學
類:市場學
類:貨
沙田至中環綫

**沙田至中環綫**（簡稱**沙中綫**，**Shatin to Central Link**，簡稱**SCL**）係香港鐵路有限公司一個工程項目。路綫分開兩大部份：大圍至紅磡段同埋過海段（紅磡至金鐘段）。成個計劃由沙田區嘅大圍站開始，經過新起嘅顯徑站去到鑽石山，再經啟德新發展區、土瓜灣去紅磡站。同東鐵綫交匯之後，再經第四條過海鐵路去香港島嘅會展，最後用金鐘做總站。計劃包括起6個新車站（大圍去紅磡段：顯徑、啟德、宋皇臺、土瓜灣、何文田；過海段：會展）、重新起過紅磡站同埋擴建鑽石山站加埋金鐘站。

## 路線走向
根據運輸及房屋局同埋港鐵公司提供嘅資料，沙田至中環綫將會由大圍至紅磡段同埋過海段組成。大圍至紅磡段由原本馬鞍山綫大圍站以南開始伸延，經鑽石山、啟德、宋皇臺、土瓜灣、何文田去到紅磡站，連接西鐵綫九龍南綫一段。過海段就由現時東鐵綫紅磡站開始，經過海隧道到香港島，途經會展站，並且用金鐘做總站。

兩段總長度大約有17公里。大圍至啟德段已經喺2020年2月14號通車，啟德至紅磡段已經喺2021年6月27號通車。過海段就分兩期，第一期會將而家東鐵綫旺角東去紅磡嘅一段改行地底，預計喺2021年完成。第二期就因為要遷就灣仔填海計劃第二期同埋中環灣仔繞道嘅規劃，去到2022年5月15號先至可以啟用。同一時間，觀塘綫由油麻地站延長去黃埔站，並且喺何文田站同屯馬綫交匯。觀塘綫延綫喺2016年10月23號落成通車。

沙中綫連接好多條原有鐵路線，形成兩條貫通香港南北、東西嘅策略性鐵路走廊：
* **東西走廊（[[屯馬綫]]）**－由屯馬綫一期、新起嘅啟德至紅磡段同埋西鐵綫組成，由烏溪沙去屯門；
* **南北走廊（[[東鐵綫]]）**－由東鐵綫同埋新起嘅過海段組成，由金鐘去邊境嘅羅湖同埋落馬洲。

## 參考




## 睇埋
*沙中綫偷工減料醜聞（豆腐沙中綫事件）

## 出面網頁
*沙中綫網頁
丁江浩

**丁江浩**（Eddie Ting，），香港親中派政治人，2008年攞咗香港浸會大學中國文學碩士學位。喺香港培僑中學教書，教通識及歷史。

## 早年經歷

* 培僑中學畢業

## 部分公職

* 東區分區委員會(北角東)委員
* 香港廣東社團總會執行委員兼培訓委員會副主席
* 民建聯第17屆執行委員

## 政治立場
佢嘅政治立場係親中派。曾經為擔任香港廣東社團總會同民建聯聯合主辦嘅「香港廣東社團青年政治人才培訓課程」課程遴選委員會成員。

### 選舉經歷
喺2015年香港區議會選舉，佢攞到1,656票，成功當選。

喺2019年第6屆香港區議會選舉，丁江浩出戰鰂魚涌選區，因為親中派逆民意強行支持逃犯條例修訂，選情大受影響，攞到2176票而連任失敗，輸畀泛民主派嘅陳寶琼。

2023年12月，佢再度參選2023年香港區議會選舉，喺政府大幅度削減直選議席同排除民主派參選，選舉委員會委員可以互相提名都唔當係利害衝突嘅制度下，佢攞到9328票，終於成為太北區區議員。選舉期間，佢獲培僑中學校長伍煥傑支持。

## 參考

## 出面網頁
*
性騷擾

**性騷擾**其實係一種基於性嘅騷擾行為  。 佢可以包括好多唔同類型，例如性脅迫、唔受歡迎嘅性關注，或者帶有性別歧視嘅行為。 雖然有啲性騷擾表面上好似同性慾有關，但其實多數都係用嚟傷害女性，或者懲罰啲唔符合性別規範嘅人 。 一般人理解嘅性騷擾，多數只係集中喺性脅迫同埋主動嘅性挑逗，但其實呢啲反而唔係最常見 。 唔同形式嘅性騷擾，都可以對受害者嘅身體同心理健康造成傷害，仲會影響佢哋嘅私人生活同工作 。

性騷擾可以發生喺任何性別之間，施害者同受害者都可以係**男**或者**女** 。可以係朋友之間，亦可以係生埗人之間；可以係地位平等，亦可以係上下級關係 。 表現形式亦好多，包括口講、身體接觸，甚至係間接行為 。 例如講侮辱性或者帶性意味嘅說話、性暗示、暴露身體、傳色情訊息（sexting）、要求對方做性角色扮演、私下收集或散播對方私底下嘅相、用利益交換性要求，甚至係非禮或者強姦等性侵犯行為 。

喺大多數國家，某啲職場性騷擾係犯法嘅，因為會視為一種就業歧視 。 不過，法律同社會對性騷擾嘅理解會因文化而有所不同 。 一般嚟講，勞工法唔會規管所有唔禮貌行為，所以一啲輕微、偶發嘅騷擾未必會犯法。 但如果騷擾情況夠頻密或者嚴重，令工作環境變得敵對或者令人反感，又或者影響到工作決定（例如燉冬菇、炒魷魚、或被迫劈炮），咁就有機會構成違法 。而家全球已經有超過一百個國家立法規管唔同類型嘅性騷擾，包括「敵意環境」同「利益交換」呢兩種形式，唔少國家都特別針對 性傾向 同 性別認同 相關嘅騷擾行為，制定咗專門嘅反騷擾法例 。

對好多公司同機構嚟講，預防性騷擾同埋保障員工免受相關指控，已經變成法律決策入面一個好重要嘅部分 。

## 香港情況
**性騷擾**係有關法律事件，嚮香港法例《性別歧視條例》定義，被告唔理係男女向女性提出性要求、或性陳述，而原告覺得冒犯、侮辱或威嚇。

性騷擾同非禮有分別，前者嚮香港等同欠債或違約，係民事法類型。嚮《鄭燕芳案》（案例:HCA 5970/1999），高院法官界定男人露兩點踢波、講粗口，都唔會構成性騷擾。

## 攷
保羅安卡

**保羅安卡**（**Paul Albert Anka**，）係英文經典歌星同埋寫手。佢喺加拿大安大略省渥太華出世，攞過加拿大勳章，1990年佢入咗美國籍。

保羅安卡嚮1950年代末至1960年代入行，成名作包括自己唱作嘅青年偶像歌《Diana》《Lonely Boy》《Put Your Head on My Shoulder》咁。之後寫作嘅音樂，主曲插曲《She's A Lady》同埋法蘭克辛納屈英文歌《My Way》作詞。

嚮1957年，佢16歲，參加紐約ABC電視台試鏡，唱自己作嘅Diana，一曲成名。成為想當年最紅嘅青少年表表者。

## 名曲
* 2005年：Rock Swings # 9 UK 
* 1975年：Times of Your Life 
* 1974年：Having My Baby (duet with Odia Coates) 
* 1974年：I Don't Like to Sleep Alone (duet with Odia Coates) 
* 1974年：One Man Woman/One Woman Man (duet with Odia Coates) 
* 1961年：Tonight My Love, Tonight 
* 1959年：It's Time to Cry 
* 1959年：Lonely Boy 
* 1959年：I Miss You So 
* 1959年：(All of A Sudden) My Heart Sings 
* 1959年：Puppy Love 
* 1959年：Put Your Head on My Shoulder 
* 1958年：Crazy Love 
* 1958年：You Are My Destiny 
* 1957年：Diana 

## 參考

## 拎
* Paul Anka - I'm so young and you're so old, Diana
超級馬利奧樂園

**超級馬利奧樂園**（日文：スーパーマリオランド；英文：Super Mario Land）係任天堂1989年4月21號喺Game Boy出嘅超級馬利奧樂園系列作品，佢係同Game Boy一齊出嘅遊戲之一。

## 簡介
遊戲嘅目的係打低宇宙怪物Tatanga，並救番Daisy公主。超級孖寶兄弟系列入面嘅Luigi、Peach公主同埋Bowser（日本叫Koopa）都無喺呢隻遊戲出現。

遊戲玩法同超級孖寶兄弟系列差唔多，都係控制馬利奧。佢嘅基本攻擊重係跳上去敵人上面踩死佢哋（但都有啲係踩唔死），攞到100個銀仔就可以獎一隻。

馬利奧攞到蘑菇會變大成「超級馬利奧」；攞到花會變成「Super Ball Mario（スーパーボールマリオ）」，可以掟Superball（スーパーボール）而唔係火球，而Superball可以用嚟殺敵同埋攞錢；攞到星星可以令自己變成無敵一段時間；攞到心就可以獎一隻。

成隻遊戲有12關，每個王國3關。其中世界2-3（第6關）係揸潛水艇，世界4-3（最後一關）係揸戰鬥機，呢兩關都係拉版嘅。

## 故仔
有一日，宇宙怪物Tatanga（タタンガ）諗住奪取Sarasaland（サラサ・ランド），就將嗰道啲住民催眠，兼且綁架咗黛西公主（デイジー姫）。馬利奧決定去救Daisy公主，並去過晒Sarasaland嘅四個王國，又遇到假扮黛西公主嘅怪物。最後佢摧毀咗Tatanga嘅戰鬥飛船，救番黛西公主。

## 參考


## 出面網頁
*
*瑪利奧維基超級馬利奧樂園
中正機場捷運

**中正機場捷運**係一條連接中華民國台北市同桃園機場嘅捷運線，而家已經由桃園捷運機場線代替。最初招標嗰陣，長生國際開發公司係最好嘅投標者，於是就攞到30年特許經營權，所以呢條線又叫做**長生線**。嗰陣時長生公司想用民間興建營運後轉移模式（BOT）嚟起呢條捷運。但係因為好多原因，中正機場捷運嘅工程拖咗十幾年，最後政府就決定收返呢條捷運線嘅特許經營權，由政府出錢起，又改吓捷運線嘅走線，即係而家嘅桃園捷運機場線。

## 路線資料
*經營管轄：長生國際開發公司
*路線距離：主線35km、林口支線1.9㎞
*軌距：冇（膠輪系統）
*車站數：17
*雙線區間：主線4線
*電化區間：全線電化

## 歷史
喺1990年代初，連接台北市同中正國際機場（而家嘅台灣桃園國際機場）嘅公共交通工具剩係得國道客運（巴士）一種；而高速公路又成日塞車，拖長到達目的地嘅時間。於是當時嘅台灣省住都處就開始搞機場捷運路線方案嘅規劃。

1996年10月，政府決定用民間興建營運後轉移模式起「中正國際機場聯外捷運系統」（代表色為紫色），又正式公告搵人投資；因為嗰陣房地產市道仲係好好，所以沿線嘅土地開發亦都成為其中一個誘因。最後有五間廠商交咗申請，入面嘅長生國際開發公司係最好嘅投標者，攞到30年特許經營權。

佢嘅規劃路線係台北捷運西門站去到中正機場（又叫**長生線**），全長35公里，計劃起16個站、代表色係紫色，起呢條捷運嘅成本係800億新台幣，加埋收地開支就大約係2,000億；沿線有六個市地重劃案，同埋要收兩達地，1,200公頃開發方案；另外又有長1.9公里，計劃起3個站嘅林口支線；列車同軌道計畫用膠輪系統，用4線設計、每一卡車有6個車廂，平均時速40km/h、每架列車大約可以載住450人；西門站同機場第二航廈響起嗰陣時亦都預留咗有關嘅設計。

但係喺幾年後，房地產市場衰退，土地開發需求冇以前咁多；嗰陣政府審查投資者條件嘅時候太過樂觀，忽略咗自償率偏低嘅事實；再加上長生公司同佢嘅母公司長億集團過度擴張，經常傳出資金週轉問題同融資困難嘅消息，機場捷運嘅興建時程因為咁樣拖完又拖。

2002年12月31日，長生公司同高鐵局開會，達成終止合約嘅共識，民間興建營運後轉移案正式宣告失敗，長生公司亦響下一年解散。原本交通部想搵嗰陣攞到第二優先權嘅中華工程公司接手。不過台北縣政府話要用返長生線方案，中華工程就話要用返佢哋嘅規劃、同高速公路平行又冇咁多車站嘅路線，加上受到地方政治、既得利益團體嘅壓力（土地開發需求），中華工程最後就唔承接呢單工程。長生公司解散同一年，政府就決定收返BOT模式嘅權利，改由政府出錢自己起。

## 車站一覽
;主線
:E1二期航站 - E2一期航站 - E3鐵路支線 - E4山腳 - E5外社 - E6南勢 - E7文化二路 - E8長庚醫院 - E9體育園區 - E10輔仁大學 - E11泰山 - E12楓樹腳 - E13五股工業區 - E14福音 - E15西門
;林口支線
:E7文化二路 - E7B忠孝 - E7C仁愛

## 分別
下面係中正機場捷運同修正後嘅桃園捷運分別：
*台北總站搬去台北車站。
*應台北市政府對景觀嘅疑慮，市區路線改落地下，由台北市政府補貼差額。
*桃園嘅車站整合桃園捷運計畫，延伸路線到高鐵桃園站同中壢市。
*複複線（4線）減到複線（2線）。
*冇咗林口支線計畫。
*部分車站個位改咗。好似原本嘅鐵路支線車站（預留轉乘台鐵林口線）搬到500米外。有啲車站就因為冇咗土地開發計劃而擱置。
*膠輪系統改用一般標準軌鋼輪鐵路。
*由於前面講到嘅鋼輪系統克服地形坡度能力比較差，路線彎道亦都有部份調整。例如林口台地上嘅體育大學車站改為地下車站以降低站間嘅坡度。
*BOT興建改為政府興建。

## 其他方案
*當時投標嘅廠商提出嘅不同方案：
#中工（票價180元）全長37.1公里，有8個站，由台北車站，經二重疏洪道，沿住高速公路經五股、林口，轉過去桃園地區沿住台四線去到桃園機場；另外有林口支線長1.9公里，有3個站。
#上慶（票價198元）
#聯捷（票價220元）設有二期航廈站、國內航廈站、林口站、圓山站、松山機場站同埋新增嘅五股站、青埔站、桃園站，速度達160Km/hr。
#台聯（票價140元）
*台鐵林口線升級方案
:林口線改建好難，亦都要同時升級台鐵桃園站到台北車站（最好可以去到松山或者南港車站）嘅運能，又冇土地開發誘因。
*新莊線延伸方案
*台灣高鐵桃園站到機場盲腸線方案
:響長生公司確定冇辦法開發時，台灣高鐵嘅通車仍然係未知之數，主事者當時嘅心態係高鐵可以通車就好嘞。
:目前執行嘅方案係「高鐵轉乘客運」方案，但是吸引唔到台北市旅客。
:未來「台北車站高鐵桃園站機場捷運至機場」嘅方案同「台北車站徒步轉乘機場捷運」重複。

## 出面啲頁
*都會區捷運系統建設之現況概述，財團法人國家政策研究基金會
*機場捷運的必要性？
*hida的地盤（整理出桃園/中正機場捷運唔好嘅規劃，又指出各國機場運輸系統嘅特色）
臺北捷運環狀線

**臺北捷運環狀線**係台北捷運嘅一條中運輸量嘅路線。由十四張站到五股工業區站係高架路，十四張站東面側便、五股工業區站北面側面嘅第二階段路線起喺地下。

第一階段來往大坪林同新北產業園區，喺2020年1月31號通咗車，有 15.4 公里長，一共 14 個車站。通車後乘客走可以利用本線直接往返新店、中和、板橋、新莊等等人口密集嘅新北市淡水河西各區，唔使再入台北市區轉車，縮短咗車程而且分散咗運量，減少台北市轉車站嘅擠擁。本線同松山新店線、中和新蘆線、板南線、桃園機場捷運有轉車站，而且乘客可以喺板橋站轉乘台鐵同埋高鐵。

## 車站
### 路網圖

### 路線圖




### 月台配置
全線車站皆設全高式月台幕門。
* 島式月台：大坪林
* 側式月台：十四張－景安、板新－新北產業園區
* 側疊式月台：中和－中原

## 拎
*環狀線（臺北市政府捷運工程局）
*環狀線（臺北縣交通局）
*捷運南環線 居民盼增設政大站（TRC!新聞）
## 參考來源
板間房

**板間房**或**間板房**係用木板喺建築物入面間出嚟嘅空間，係一種房。

## 初時
間板房舊時嚮香港好興，因為原來嘅舊唐樓又長又闊又高，二房東即係俗稱包租婆，為咗分租畀三房客。平靚正就出現間板，不過講呎價就唔平。

## 私隱
間板房冇磚頭石屎牆咁硬凈，傾計傾大聲啲都畀隔離嗰伙住客聽到。重有隔離房度牆有人用螺絲批鑽窿裝人換衫。

## 門
間板房多數係一房一戶，每個房門出口用花布簾，或者推軌搪門，因為怕阻冷巷人哋出入。

## 租
2009年4月到6月做嘅租金調查發現，平均每平方呎由2007年嘅23.9緡港元，加到2009年嘅32.9，最高每平方呎租金係90緡，重貴過豪宅。

## 睇埋
*七十二家房客
*閣仔
*臨屋
*鐵皮屋
*組合屋
*灣仔藍屋
*籠屋

## 註
李豪

**李豪**（，）係香港男歌手同演員，2022年6月份離開無綫電視。

## 拎
* 
* 
* 
* 香港先生選舉 2007
伊藤引理

**伊藤引理**（）係隨機微積分入面一條基本定理，係普通微分入便鍊法（chain rule)嘅推廣。

設 C 係 S(t)（亂變量） 同埋 t （時間），C_t , C_S係偏導數，
設 Z 係布朗運動，咁 (dZ(t))^2 = dt，所以要係鍊法上加一項：
  dC = C_t dt + C_s dS + \frac{1}{2} C_{ss} (dS)^2
第一次哈爾科夫戰役

由威廉·凱特爾畀名嘅**第一次卡爾可夫戰役**係德意志國防軍喺1941年嘅巴巴羅薩行動最後階段裏面嘅一場仗，目的係攻佔卡爾可夫城（家下嘅烏克蘭哈爾科夫），行動係1941年10月20號由德國南方集團軍裏面嘅第6軍團實施，蘇聯紅軍第38軍團被人命令當市裏面工廠將機器搬去東方嗰時堅守嗰個城。

## 參考

*
共享創意

**共享創意**（，簡稱 ****），又叫**創意共用**，簡稱**創用**，係一個非牟利組織，亦係個組織提供一系列彈性著作權嘅授權方式個名。共享創意組織嘅主要宗旨係希望著作物可以廣為流通同埋改作，做其他人去創作同埋一齊分享嘅基礎，並且用提供嘅授權方式去確保個希望成真。

## 註

## 參考書目

* 
* 

*
Neoplan Skyliner

**Neoplan Skyliner**係德國Neoplan出嘅一款雙層客車，1967年推出。佢一般都係三軸設計，不過喺生產初期亦出過兩軸版。

## 出面網頁
*官方產品介紹
利蘭奧林比安

**利蘭奧林比安**，又譯成**利蘭奧林匹克**，係英國利蘭出嘅一款後置引擎雙層巴士。

## 背景同生產史
1970年代，利蘭出咗泰坦（B15）一體化設計雙層巴士，諗住用嚟取代旗下嘅三款後置引擎雙層巴士，利蘭Atlantean、丹拿珍寶同埋Bristol VRT。不過當時啲巴士公司想要底盤加車身嘅配搭，所以利蘭開始咗**B45**計劃。

第一副B45底盤喺1979年整好，去到1980年中有一架B45樣辦車喺英國投入服務。利蘭B45喺同年底投產，並正名為「奧林比安」。

利蘭奧林比安嘅生產線曾經搬過三次。佢最初係喺利蘭旗下Bristol間廠出，1983年搬咗去Workington，1985年再逐步搬去Farington，1990年又再逐步搬返Workington出。

## 設計
利蘭奧林比安嘅設計基本上係將多個源自泰坦（B15）嘅組件裝落一副完整底盤上面，底盤係用半合式設計（英文semi-integral construction），底盤結構要個車身結構幫手撐住，而引擎係吊喺引擎室入面。

佢初時可以配利蘭TL11或者吉拿引擎，同埋利蘭Hydracyclic或者Voith DIWA波箱。後來加入咗康明斯L10引擎同埋ZF Ecomat波箱選擇，亦有少部分係用Maxwell波箱。Leyland Bus私有化之後，由於公司冇買埋利蘭引擎生產線同埋決定唔再開發Hydracyclic波箱，呢兩個選擇喺1988年冇咗。

利蘭奧林比安推出嗰時得兩軸版，長9.5米或10.3米，後來多咗11米可以揀。1981年利蘭為香港市場推出三軸版奧林比安，中軸係輔助車軸，緊貼住驅動軸，而且中軸車轆可以順住架車自己作輔助轉彎。初時得12米長，後來再加入11米同埋10.4米版。

利蘭奧林比安亦有冷氣巴版本，初時副冷氣機係由另一副引擎行，後來利蘭出咗隻用一副引擎同時行車同埋經過波箱去行冷氣嘅利蘭奧林比安。

## 英國
利蘭奧林比安喺英國有多隻車身可以揀，包括利蘭屬下嘅ECW同埋Roe、亞歷山大R型、東蘭開夏、Northern Counties、Marshall，後來亦有用過Optare（用Roe嘅設計）同埋利蘭（ECW同埋Roe執咗之後）車身。

佢喺英國本土有多間巴士公司買，蹤跡遍及英國各地，不過倫敦方面只係入咗三百幾架，同利蘭泰坦（B15）嘅際遇好唔同。英國嘅利蘭奧林比安一般都係兩軸車，不過Stagecoach喺1989年引入咗3架11米三軸車。

## 出口市場
利蘭曾經出口奧林比安樣辦車去中東、新加坡、香港、希臘、葡萄牙、北美洲、泰國/馬來西亞（架樣辦車係二手車）、台灣（兩架11米三軸車）、南韓（一架11米三軸冷氣車）等地，不過得其中幾個國家或地區嘅巴士公司買。

### 香港
香港嘅九龍巴士喺1981年接收咗3架10.3米嘅兩軸利蘭奧林比安，再喺1982年接收1架12米三軸利蘭奧林比安，全部配ECW車身。之後九巴繼續買利蘭奧林比安，但全部改配亞歷山大RH車身。九巴喺1983至1985年引入120架9.5米兩軸版，1983至1986年引入162架12米三軸版（有三道門）。再之後喺1986至1994年引入470架11米三軸版。1988年，九巴引入1架利蘭奧林比安11米三軸冷氣巴士嚟試，其後喺1990至1993年引入多149架。

中華巴士喺1981年接收咗兩架兩軸利蘭奧林比安，一架係9.5米長，一架係10.3米長，都係配ECW車身。但去到1991至1992年至引入25架利蘭奧林比安11米三軸冷氣巴士，同埋喺1993年引入10架利蘭奧林比安11米三軸冇冷氣巴士，兩者都係配亞歷山大RH車身。1998年9月1號中巴嘅專營權完咗之後，35架利蘭奧林比安三軸車都賣晒畀新世界第一巴士。

城巴喺1985年引入4架利蘭奧林比安12米三軸客車，配獨立驅動嘅冷氣同埋ECW車身，專行中港過境線。1989至1992年間，城巴一共買入99架11米三軸利蘭奧林比安冷氣客車、1架10.4米三軸利蘭奧林比安冷氣客車同埋11架12米三軸利蘭奧林比安冷氣客車，全部配亞歷山大RH車身，並且得一道門，當中7架12米車裝咗行李架，用嚟行來往深圳機場嘅路線。城巴喺1993年9月1號接辦26條中巴專利巴士線（Network 26新里程），因此買入52架12米三軸利蘭奧林比安冷氣巴士（雙門）同埋33架10.4米三軸利蘭奧林比安冷氣巴士，全部配亞歷山大RH車身。另外城巴喺1992年底火炭車廠火警後，將一架燒咗嘅11米三軸利蘭奧林比安冷氣客車改成12米巴士，並且買多兩架12米三軸利蘭奧林比安冷氣巴士，亦係配亞歷山大RH雙門車身。

九廣鐵路公司喺1990至1991年買咗24架利蘭奧林比安11米冷氣巴士，配亞歷山大RH車身，行九廣鐵路接駁巴士線（後來叫九廣東鐵接駁巴士線，今日嘅港鐵接駁巴士線）。兩鐵合併後，呢啲巴士租晒畀港鐵公司用。

中華電力喺1992年引入15架單門版利蘭奧林比安12米冷氣巴士做員工車，配亞歷山大RH車身。

### 希臘
希臘雅典嘅EAS公司喺1983年引入19架10.3米嘅兩軸利蘭奧林比安，配ECW車身。呢19架車連埋1架希臘樣辦車喺1988年正式俾EAS買咗，並一直行到1994年。

### 新加坡
新加坡巴士公司（今日嘅新捷運）喺八十年代初接收咗一架配亞歷山大車身嘅兩軸利蘭奧林比安樣辦車（後來去咗英國牛津），之後喺1986至1988年引入200架配亞歷山大RH車身嘅兩軸利蘭奧林比安，再之後喺1993至1994年引入200架配亞歷山大RH車身嘅三軸利蘭奧林比安。

### 美國
美國三藩市嘅Grosvenor Coach Lines（Gray Line San Francisco）喺1986年引入10架三軸利蘭奧林比安，配ECW客車車身。

### 愛爾蘭
愛爾蘭都柏林嘅Dublin Bus喺1990至1993年引入175架兩軸利蘭奧林比安，車身由亞歷山大喺貝爾法斯特嘅Alexander (Belfast)分廠出。

## 停產
富豪喺1988年收購咗利蘭。後來富豪修改利蘭奧林比安嘅設計，並發展出富豪奧林比安。

利蘭奧林比安喺1993年中宣告停產，係最後一款停產嘅利蘭巴士。佢俾富豪奧林比安取代。

## 之前嘅「利蘭奧林比安/奧林匹克」
利蘭喺1950年代出過一款叫Olympian嘅中置引擎單層巴士。

而喺同一時期，利蘭亦有出一款叫Olympic嘅中置引擎單層巴士，不過係用大引擎。

## 參考
富豪奧林比安

**富豪奧林比安**（Volvo Olympian），又譯成**富豪奧林匹克**，係瑞典富豪喺英國蘇格蘭Irvine出嘅一款後置引擎雙層巴士。

富豪奧林比安嘅樣辦車底盤喺1991/1992年出，1993年3月正式投產。

## 設計
富豪奧林比安嘅設計係源自利蘭奧林比安，不過用咗好多富豪嘅組件。佢初時可以用富豪TD102KF或者康明斯L10引擎，1996年起改為只可以配富豪D10A-245引擎。至於波箱係由Voith或者ZF出。

富豪奧林比安有9.5米及10.3米兩軸版，同埋10.4米、11.3米及12米三軸版可以揀。而車身選擇包括亞歷山大R型（RH、RL、Royale）、東蘭開夏同埋Northern Counties Palatine/Palatine II。

## 英國
富豪奧林比安喺英國本土有多間巴士公司買，蹤跡遍及英國各地。英國嘅富豪奧林比安一般都係兩軸車。

## 香港
喺香港出嘅富豪奧林比安全部係三軸車。

香港嘅九龍巴士喺1994年初接收咗1架富豪奧林比安11米冷氣巴士，其後喺1994至1998年引入多530架，並喺1994至1997年引入338架12米富豪奧林比安冷氣巴士。另外九巴喺1995年引入30架11米富豪奧林比安冇冷氣巴士，係香港最後一批冇冷氣嘅專利巴士。而當時九巴旗下嘅龍運巴士喺1997年引入10架12米富豪奧林比安冷氣巴士，巴士喺1999年去晒九巴，另外龍運曾經自1997年起借用九巴5架富豪奧林比安11米冷氣巴士一段時間。

中華巴士喺1994至1998年引入64架富豪奧林比安11米冷氣巴士，配亞歷山大車身。1998年9月1號中巴嘅專營權完咗之後，中巴將其中62架賣畀新世界第一巴士（新巴），另外兩架留番做非專利車，2001年賣咗畀城巴。

城巴喺1994至1998年引入304架富豪奧林比安12米冷氣巴士，除咗有55架係配Northern Counties車身之外，其餘係配亞歷山大車身。另外城巴亦喺1994年引入10架富豪奧林比安10.4米冷氣巴士，同埋喺1996至1998年引入140架富豪奧林比安11米冷氣巴士，兩者都係配亞歷山大車身。

九廣鐵路公司喺1997至1998年買咗15架富豪奧林比安11米冷氣巴士，配Northern Counties車身，行輕鐵接駁巴士線同埋後來出現嘅西鐵接駁巴士線（今日嘅港鐵巴士線）。兩鐵合併後，呢啲巴士租晒畀港鐵公司用。

中華電力喺1994年引入兩架單門版富豪奧林比安12米冷氣巴士做員工車，配亞歷山大車身。

捷達巴士（Stagecoach）喺1995年引入6架12米富豪奧林比安冷氣巴士，行屋邨巴士線，1996年賣晒畀城巴。

香港空運貨站有限公司喺1998年引入兩架配Northern Counties車身嘅富豪奧林比安12米冷氣巴士做員工車。1999年9月起，香港空運貨站唔再親自經營自己嘅員工接送巴士線，因此呢兩架巴士俾新巴買入，巴士喺2000年重新投入服務。

## 愛爾蘭
愛爾蘭都柏林嘅Dublin Bus喺1994至2000年引入465架兩軸富豪奧林比安，車身由亞歷山大喺貝爾法斯特嘅Alexander (Belfast)分廠出。

另外亦有幾間細規模嘅巴士公司有買富豪奧林比安。

## 新加坡
新加坡巴士公司（今日嘅新捷運）喺1994至1995年引入100架10.3米兩軸富豪奧林比安，並喺1994至2000年引入471架配亞歷山大RH車身嘅12米三軸富豪奧林比安，全部配亞歷山大RH車身。

## 停產
最後一架富豪奧林比安喺2000年交貨。兩軸版富豪奧林比安俾富豪B7TL低地台巴士取代，而三軸版富豪奧林比安就進一步發展成富豪超級奧林比安低地台巴士。
富豪超級奧林比安

**富豪超級奧林比安**（Volvo Super Olympian；又譯成**富豪超級奧林匹克**），又叫**富豪B10TL**（Volvo B10TL），係瑞典富豪出嘅一款三軸低地台雙層巴士。

佢係喺1998年10月亮相，當時有一副12米樣辦底盤運咗去香港，並喺香港會議展覽中心新翼搞嘅UITP展覽會展出。

富豪超級奧林比安初時係喺英國蘇格蘭Irvine出。2000年中富豪執咗Irvine間廠之後就改喺波蘭Wrocław出。

## 設計
富豪超級奧林比安嘅設計係源自富豪奧林比安。佢嘅前部分經重新設計，前軸用獨立避震；而後面就用返奧林比安嘅設計，不過奧林比安原有嘅中軸同步輔助轉向系統就因為唔夠位而冇裝。

架車嘅散熱水箱因為要遷就低地台設計，而搬咗去右邊、前軸同埋中軸之間，而油缸亦喺前軸同埋中軸之間，分成兩個。喺12米版，大部分風缸係擺喺右前轆上面，長方形嘅散熱水箱係緊貼右前轆，而油缸係緊貼中軸車轆，兼且兩個大細相若；而喺10.6米版，外形接近正方形嘅散熱水箱緊貼中軸右邊車轆，一個細油缸係緊貼右前轆，另一個大油缸係緊貼中軸左邊車轆，上面有幾個風缸。另外富豪亦有11.3米長嘅超級奧林比安可以揀，但最終都冇出過。

超級奧林比安係用富豪D10A-285引擎，配ZF或者Voith波箱。

## 香港
### 九龍巴士
九龍巴士（九巴）喺1999年引入首批共61架12米超級奧林比安巴士，配亞歷山大ALX500車身，其中一架車隊編號3ASV3嘅係樣辦車。其後九巴喺2000至2001年引入兩批加埋共80架同款車，但路線牌由膠牌改為電子牌，而最後一架車嘅引擎俾九巴改裝成符合歐盟三型廢氣排放標準，成為香港第一架歐盟三型專利巴士。

其後九巴喺2001至2002年再分幾批引入351架配歐盟三型引擎嘅12米超級奧林比安，前軸用咗美國鋁業造嘅車轆。其中21架喺2002年出嘅12米超級奧林比安巴士係配Volgren CR223LD車身。

另外，九巴喺2001年引入49架10.6米超級奧林比安，配亞歷山大ALX500車身，前軸用咗美國鋁業造嘅車轆。其後九巴喺2002年底再引入1架10.6米超級奧林比安。後來九巴再引入50架配歐盟三型引擎嘅10.6米超級奧林比安，其中24架喺2003年出，其餘26架完成車身裝嵌之後擺咗成年幾，去到2004年底至2005年初至出。

2003年初，九巴引入配直樓梯嘅12米超級奧林比安巴士，配Wright Explorer車身（後來Explorer呢個型號名冇咗），車身闊度由舊款巴士嘅2.5米加至2.55米，前軸依然係用美國鋁業造嘅車轆。第一批共50架巴士喺2003至2004年出，而第二批共50架巴士喺2004至2005年出。

2008年夏天，九巴有3架喺同年3月31號天水圍車廠火警中焚燬嘅超級奧林比安報廢，有兩架配亞歷山大ALX500車身，一架配Wright車身。2011年9月13號有一架配亞歷山大ALX500車身嘅超級奧林比安喺慈雲山（南）巴士總站被懷疑縱火，一個月後報廢（另有一架同款車燒咗，喺冇幾耐之後出返）。2012年2月1號，有一架配亞歷山大ALX500車身嘅超級奧林比安喺將軍澳燒咗，兩個月後報廢。其餘嘅就因車齡關係，由2017年開始退役。

### 新世界第一巴士
新世界第一巴士（新巴）喺1998至2000年引入、取代前中巴冇冷氣車嘅500架新車之中，有40架係12米超級奧林比安，配亞歷山大ALX500車身，1999年出。新巴喺2000至2001年再引入20架同款車。

2001年，新巴引入19架配歐盟三型引擎嘅12米超級奧林比安，前軸用咗美國鋁業造嘅車轆。其後新巴喺2001至2002年再引入兩批加埋共24架同款車。

因車齡關係，新巴嘅超級奧林比安喺2017至2019年退役。2018年開始，新巴安排最後24架超級奧林比安去城巴非專利部（21架）或者做訓練巴士（3架），去取代俾政府強制退役嘅歐盟二型引擎巴士，直到2020至2021年因為運輸署唔再畀佢哋續牌而退役。

## 新加坡
新加坡巴士公司（家下嘅新捷運）喺1999年底接收咗一架配澳洲Volgren車身嘅12米富豪超級奧林比安樣辦車，車牌SBS9888Y。架車喺2010年宏茂橋車廠火警焚燬報廢。

後來新捷運引入多51架12米超級奧林比安，佢哋係富豪唯一一批用Voith波箱嘅超級奧林比安，其中50架係配Volgren CR223LD車身，其中車牌SBS9800A嘅喺2002年初出，車牌SBS9801Y-SBS9849K嘅喺2003年初出；另外一架係配新加坡康福德高工程私人有限公司（ComfortDelGro Engineering）車身，2005年初出，車牌SBS9889U。Volgren車身嗰50架喺2019至2020年退役。

## 停產
富豪超級奧林比安喺2004年完成九巴嘅訂單之後停產，俾富豪B9TL取代。
富豪B6

**富豪B6**（）係富豪出嘅一款中型巴士。佢重有低地台版本，叫**富豪B6LE**（）。

富豪B6喺1991年亮相，當時佢係叫做**富豪B6R**（）。同佢嘅主要對手丹尼士飛鏢一樣，富豪B6副引擎係打直噉擺喺車尾，不過個水箱就擺喺引擎左邊。而富豪B6LE就喺1995年推出，佢喺尾軸前面嘅車陣改咗設計，令架車由車頭門位去到尾軸前面一級都冇，而尾軸上面嘅地台就升高咗。富豪B6/B6LE可以用富豪TD63E或者富豪TD63ES引擎，後來改用富豪D6A引擎。

富豪B6最初係喺奧地利出，不過由1993年開始款車改喺英國蘇格蘭Irvine出。

富豪B6/B6LE主要係喺英國本土賣，不過由於可靠性唔夠，佢嘅銷路始終都係唔夠丹尼士飛鏢鬥。另外有啲富豪B6/B6LE賣咗去其他地方，包括歐洲大陸、澳洲同埋香港（城巴要咗1架B6、60架B6LE）。

富豪B6/B6LE喺1998年俾富豪B6BLE低地台中型巴士取代。
丹拿勝利型

**丹拿勝利型**（**Daimler Victory**），或者叫丹拿CV系列（Daimler CV series），係一款由英國丹拿喺二次大戰之後出嘅前置引擎巴士，喺1946年推出，取代喺二次大戰期間出嘅丹拿CW系列雙層巴士。

丹拿勝利型可以整成單層巴士或者雙層巴士。底盤有幾個廠家嘅引擎可以用，包括AEC、丹拿CD6/CD650、吉拿5LW/6LW/6LX等等。波箱方面，初期係用Wilson先選式波箱，後來改為丹拿嘅Daimatic半自動，亦可以揀其他棍波。

丹拿勝利型喺英國本土有多間巴士公司買，服務範圍遍及多個城市。除咗英國本土之外，丹拿勝利型巴士亦有被運出口。喺香港，九龍巴士喺1949至1961年間出咗325架勝利型CVG5雙層巴士，其中頭4架喺1949年4月17號投入服務（後來其中一架俾九巴保留），成為香港第一批雙層巴士，其後九巴喺1962至1972年間出咗405架勝利型CVG6雙層巴士，其中220架CVG6全長34尺，係丹拿為咗同34尺嘅AEC Regent五型競爭而特別設計嘅（其他丹拿勝利型雙層巴士最長都係30尺）。

1968年，英國政府開始資助巴士公司買後置引擎雙層巴士，英國本土最後一批丹拿勝利型喺同年交貨，但丹拿繼續為香港市場出勝利型底盤。丹拿勝利型喺1971年12月停產。
Neoplan Megashuttle

**Neoplan Megashuttle**（車型代號**N4032/4**）係德國Neoplan出嘅一款15米四軸雙層巴士，1993年推出。

Megashuttle嘅設計係屬於15米四軸雙層客車Megaliner嘅巴士版。佢嘅引擎係打橫擺喺車尾，近車頭嘅兩條軸係用嚟轉彎，近車尾嘅第三車軸係驅動軸，而第四車軸就係用嚟輔助轉彎。架車嘅動力傳送經過特別設計，驅動軸亦可以作輔助轉彎。至於車身係4米高，可以配多達三道門，車頭、架車中間同埋車尾各一道，亦可以上輪椅。全車可以載多達200人。

Megashuttle喺1998年宣告停產之前，一共出咗14架，全部賣畀德國本土嘅公司。喺1997年其中一架Megashuttle以樣辦車形式去咗香港，並先後畀九巴同埋城巴試，不過香港政府唔畀長過12米嘅巴士攞牌，最後架樣辦車喺1999年返咗德國。而九巴喺Megashuttle嘅影響下，買咗Neoplan Centroliner 12米三軸雙層巴士。

## 出面網頁
* SD200-SD202 - Neoplan Megashuttle (N4032-4)
艾莎富豪B55

**艾莎富豪B55**（Volvo Ailsa B55）係一款由蘇格蘭艾莎（Ailsa，富豪商用車代理）出嘅一款前置引擎雙層巴士，喺1973年亮相，係利蘭Atlantean、丹拿珍寶同埋Bristol VRT後置引擎雙層巴士以外嘅另類選擇。

## 設計
艾莎富豪B55嘅底盤佈局同以前一隻唔掂嘅佳牌Wulfrunian類似，都係前軸移後咗，令車門可以擺喺前輪跨上面，同埋副引擎都係擺喺前輪跨上面。不過引擎係細隻嘅富豪TD70C/TD70E/TD70H渦輪增壓引擎，容量得6.7升。

初期出嘅B55第一型係配Self-Changing Gears（SCG）波箱同埋葉片彈簧懸掛。1975年，艾莎出咗隻矮車身B55，型號B55-20（其餘嘅B55都係標準版B55-10），不過只係出咗一架。

1977年B55第二型推出，佢個司機位升高咗，重有多個改良，波箱選擇唔再限死SCG，而可以揀Voith DIWA 851。

1980年B55第三型推出，佢以富豪貨車驅動軸去取代麻煩嘅Hamworthy驅動軸，而且可以揀氣墊懸掛。1981年出現咗三軸版B55第三型，佢嘅中軸係驅動軸，而尾軸可以反方向輔助轉彎，但只係出咗3架。

## 英國
艾莎富豪B55喺蘇格蘭受到歡迎，Scottish Bus Group、Tayside同埋Strathclyde PTE都買咗一定數量。而喺英格蘭嘅West Midlands PTE同埋South Yorkshire PTE都買咗唔少。

1983年，有一架配Marshall單層巴士車身嘅B55運咗畀Strathclyde PTE。

## 香港
香港嘅中華巴士喺1975年買咗一架艾莎富豪B55第一型，其後喺1976年買一架加長版艾莎富豪B55第一型，再喺1978年買多6架加長版艾莎富豪B55第二型。不過呢6架B55第二型喺1989年或之前全部燒晒。

1981年，中巴引入兩架三軸版B55第三型嚟試，但之後冇再買。

## 印尼
喺1981至1985年間，有320架艾莎富豪B55被運去印尼行駛，而喺同一時期亦有一架三軸版B55運咗去印尼。

## 新加坡
1980年代，有一架艾莎富豪B55畀咗新加坡巴士公司試。

## 停產
艾莎富豪B55喺1985年停產，總產量啱啱過咗一千架，其中890架（包括全部出口版本）係配亞歷山大AV或RV車身。佢俾富豪Citybus（B10MD）取代。

## 參考
* Jack, A.D. (1997). *Volvo Bus: 25 Years of Progress*. Venture Publications Ltd. ISBN 1-898432-52-X.
* Booth, Gavin (1983). *The British Bus Today and Tomorrow*. London: Ian Allan Ltd. ISBN 0-7110-1296-2.
* Townsin, Alan (1985). *The British Bus Story - The Late 'Seventies - The Calm Before the Storm*. The Transport Publishing Company. ISBN 0-86317-150-8.

## 睇多啲
* Brown, S. (2011). *Volvo Ailsa*. Ian Allan Publishing. ISBN 978-0-7110-3514-0
富豪B10M

**富豪B10M**係一款由富豪出嘅中置引擎巴士底盤，喺1979年亮相，並取代富豪B58。

富豪B10M可以整成城市巴士、客車或者觀光車等等。副臥置式嘅THD100/THD101/THD102/THD103/THD104/DH10A引擎擺喺第一同埋第二車軸之間，而波箱可以係棍波或自動波。另外亦有三軸版B10M、掛接版**B10MA**同埋雙層城市巴士版**Citybus**（又叫B10MD、D10M）可以揀。富豪喺1985年推出B10M第二型，1988年推出B10M第三型，1993年推出新版B10M，散熱水箱由車頭搬咗去左前轆後面。除咗瑞典之外，有啲B10M係喺其他國家包括英國、中國同埋美國造。

富豪B10M客車及單層城市巴士市場遍及歐洲、亞洲、大洋洲以及北美洲多國。而富豪Citybus主要喺英國賣，但有兩架喺1984年出口：一架畀咗新加坡巴士公司，另一架畀咗香港九龍巴士（喺1988年燒咗）。

富豪Citybus嘅地位自1993年起已經俾富豪奧林比安取代；而喺部分市場，B10M單層城市巴士自1990年代起俾富豪B10L同埋B10BLE取代。去到2001年，富豪B10M停產，俾新嘅富豪B12M取代。
富豪B12M

**富豪B12M**（Volvo B12M）係瑞典富豪出嘅一款中置引擎巴士底盤，喺2000年亮相，並取代富豪B10M。

富豪B12M可以整成客車或者城市巴士等等。副臥置式嘅富豪DH12引擎擺喺第一同埋第二車軸之間，同富豪B10M一樣。另外亦有三軸版B12M、掛接版同埋雙掛接版**B12MA**可以揀。

佢可以配唔同車身，亦有啲係配富豪旗下嘅車身，以富豪8500、8700或者9700名義賣。

喺大概2010年之後，B12M底盤改為淨係喺巴西出，並喺2011年改叫**富豪B340M**。
富豪B7R

**富豪B7R**，2011年起喺南美洲叫**富豪B290R**（Volvo B290R），係瑞典富豪出嘅一款後置引擎巴士底盤，喺1990年代尾亮相。

富豪B7R可以整成客車、市際車、校巴或者城市巴士等等。佢有一副富豪D7A/D7B/D7C/D7E七公升引擎打直擺喺車尾，波箱可以係棍波或自動波。

B7R除咗係一早整定個底盤長度，亦可以係整成一個軸距好短嘅底盤然後運出去，畀其他人改成心水軸距之後再嵌車身。佢可以配唔同車身，亦有啲係配富豪旗下嘅車身，以富豪7350或者8700等名義賣。

B7R嘅蹤跡已經遍及世界上多個洲。

富豪並冇為B7R研製歐盟六型引擎，因此自2013年底開始富豪向歐洲市場供應富豪B8R去取代佢。

## 出面網頁
*富豪官方產品介紹
富豪B7RLE

**富豪B7RLE**（Volvo B7RLE）係瑞典富豪出嘅一款低地台巴士底盤，喺2001年亮相。

富豪B7RLE底盤基本上係將富豪B7L嘅前部分同埋富豪B7R嘅後面（尾軸至引擎部分）連埋一齊。佢可以配富豪D7C引擎，後來改用富豪D7E引擎。

B7RLE同B7R一樣，可以係整成一個軸距好短嘅底盤然後運出去，畀其他人改成心水軸距之後再嵌車身。佢可以配唔同車身，亦有啲係配富豪旗下嘅車身，以富豪8700LE等名義賣。

B7RLE最初係喺澳洲推出，噉係因為富豪唔再向澳洲賣B10BLE，而澳洲嘅巴士公司並唔鍾意富豪B7L嗰種引擎擺埋車尾一邊而水箱擺喺引擎上面嘅設計。後來富豪亦因為呢個原因喺英國推出B7RLE。家下B7RLE嘅蹤跡已經遍及歐洲、亞洲同埋大洋洲多個國。

富豪並冇為B7RLE研製歐盟六型引擎，因此自2013年底開始富豪向歐洲市場供應富豪B8RLE去取代佢。

## 出面網頁
*富豪官方產品介紹
*來自非洲的新貴-Volvo B7RLE
Neoplan Centroliner

**Neoplan Centroliner**係德國Neoplan出嘅一系列低地台城市巴士，1997年推出。

成個Centroliner系列包括有唔同長度嘅中型巴士、大型單層及掛接巴士同埋三軸雙層巴士。Neoplan同埋MAN合併之後，新版Centroliner大型單層及掛接巴士喺2002年面世，又叫**Neoplan Centroliner Evolution**。

Centroliner蹤跡遍及歐洲，但亦有巴士被運去亞洲，包括日本同埋香港。喺香港，Neoplan除咗出過162架Centroliner雙層巴士畀九龍巴士同埋30架Centroliner雙層巴士畀新世界第一巴士之外，亦曾經喺2003年運咗一架用猛獅A34底盤同埋Neoplan Centroliner雙層車身嘅巴士畀九龍巴士。

2008年Neoplan呢個牌子改為淨係用喺客車上面，Centroliner系列亦因而停產。
蕭正楠

**蕭正楠**（，），真名**蕭錦麟**，係香港男藝人。

2002年簽約大國文化出道，2004年蕭正楠開始全面向中國大陸市場發展。2008年回歸香港，簽約香港無綫電視成為旗下嘅藝人。

## 演出作品
### 電視劇
*2002年：NOW.COM網劇《沙灘．排球．梳乎厘》飾 Edwin
*2002年：NOW.COM網劇《接受我》飾 外賣仔
*2002年：NOW.COM網劇《百分百感覺之冬日戀曲》飾 麥潤壽
*2003年：NOW.COM網劇《吻了再說》 飾 梁波
*2003年：香港無綫電視劇《戀愛自由式》 飾 湯繼樂（Edwin）
*2004年：NOW.COM網劇《金甲蟲探偵學院》 飾 Edwin
*2004年：NOW.COM音樂特輯 《日光.楠》飾 Edwin
*2004年：香港無綫電視劇 《廉政行動2004》 
*2004年：中國大陸電視劇《中華小當家》 飾 劉昂星
*2005年：香港無綫電視劇《奇幻潮》飾 收買佬
*2005年：中國大陸電視劇《花之戀》
*2005年：中國大陸電視劇《球愛俏佳人》 飾 胡子俊
*2006年：中國大陸電視劇《模特秀》飾 紀陽
*2006年：中國大陸電視劇《情歌因你動聽》
*2007年：中國大陸電視劇《相遇》
*2007年：中國大陸電視劇《夢想人間》飾 衛星
*2008年：香港無綫電視劇《東山飄雨西關晴》飾 關浩長
*2009年：香港無綫電視劇《古靈精探B》飾 甘至峰
*2009年：香港無綫電視劇《宮心計》飾 李瀍（唐武宗）、李炎
*2010年：中國大陸電視劇《衣被天下》飾 方寧
*2010年：香港無綫電視劇《公主嫁到》飾 大駙馬
*2010年：中國大陸電視劇《怪俠一枝梅》飾 應無求
*2011年：香港無綫電視劇《女拳》飾 德川一夫
*2011年：香港無綫電視劇《法證先鋒III》飾 何正民
*2012年：香港無綫電視劇《當旺爸爸》飾 葉貴（阿Yap）
*2012年：香港無綫電視劇《拳王》飾 梁恩樺（Edward）
*2012年：香港無綫電視劇《天梯》飾 賀世豪
*2012年：香港無綫電視劇《大太監》飾 凌添壽
*2013年：香港無綫電視劇《仁心解碼II》飾 梁啟榮（哨牙榮）
*2013年：香港無綫電視劇《神探高倫布》飾 蔡飛龍
*2013年：香港無綫電視劇《巨輪》飾 羅威信
*2014年：香港無綫電視劇《名門暗戰》飾 袁小田
*2015年：香港無綫電視劇《師奶MADAM》飾 羅大樹
*2015年：香港無綫電視劇《倩女喜相逢》飾 寧采臣
*2015年：香港無綫電視劇《風雲天地》飾 曹志高
*2016年：香港無綫電視劇《公公出宮》飾 崔晉昇（高超／金輝）
*2016年：香港無綫電視劇《巨輪II》飾 羅威信
*2016年：香港無綫電視劇《巾幗梟雄之諜血長天》飾 周細雞
*2016年：香港無綫電視劇《幕後玩家》飾 馮汐然
*2017年：香港無綫電視劇《超時空男臣》飾 袁崇煥（雲大軍）
*2018年：香港無綫電視劇《宮心計2深宮計》飾 何離

### 節目主持
*2012年：《玩轉三周1/2》
*2014年：《細味時代的巨輪》
*2017年：《Do姐再Shopping》
*2017年：《公公出埠》
*2018年：《美女廚房 (第三輯)》
*2018年：《兄弟大茶飯》

### 電影
*1999年：《監獄風雲少年犯》 飾 PC
*2003年：《六樓后座》 飾 Edwin
*2003年：《非典人生》 飾 浩然
*2003年：《咒樂園》 飾 楊天倫
*2004年：《失驚無神》 飾 澤
*2004年：《醫生無悔》 飾 黎家喬
*2004年：《無法尖叫》（中國大陸）飾 風嗚
*2004年：《格日勒》（中國大陸）飾 方方
*2004年：《爆裂都市》 飾 警察
*2005年：《妃子笑》 飾 皇帝
*2009年：《Laughing Gor之变節》

### 舞台劇
*2003年：《小海白》

## 唱片
*2002年：《Born To Fly》
*2002年：《Edwin》
*2003年：《激鬥戰車》
*2003年：《你想我點》
*2004年：《故事》

## 出面網頁
*
*
*
*
*
*
*
*
*The Official Edwin Siu Fan Club - EdwinSFC